
Usuarionan di ATV’s y UTV’s ta keda causa daño na naturalesa 


Pa hopi tempo caba ciu- 
dadanonan 
y 
organisa- 
cionnan ta expresa nan 
disgusto pa e daño cu e 
ATV’s y UTV’s ta causa 
na naturalesa, pero asina 
mes companianan ta keda 
ofrece excursionnan nan 
turistanan usando e tipo 
di autonan aki sin tene 
consideracion cu e daño 


cu nan ta ocasiona. 


Mediante un video publica 
ariba su pagina di Facebook, 
Sr. Greg Peterson, a mus- 
tra con e guianan turistico 
ta mustra e turistanan con 
pa haci “spinning” cu e ve- 
hiculonan aki. Mientras cu 
e turistanan tambe ta purba 
haci esaki na e mesun sitio y 


despues e actividad ta bolbe 
ripiti cu e siguiente grupo di 
turista na e mesun localidad. 


Peterson ta remarca cu antes 
tabatin 13 nido di shoco riba 
e tereno aki y aworaki no tin 
niun. 
El a indica cu antes tabatin 
hopi Patrishi tambe riba e 
tereno aki, aworaki tampoco 


no tin niun. Tur esaki debi na 
e destruccion cu e vehiculo- 
nan aki ta causa. 


“Mi no sa si nan a ricibi un 
certificado di destruccion di 
naturalesa. Talbes nos mester 
organisa eventonan di pre- 
mio pa e tipo di prestacion di 
calidad aki tambe?,” el a cues- 
tiona. 


El a remarca cu e stof di e 
“spinning” cu e turistanan ta 
haci no ta bay solamente riba 
e casnan bunita na Tierra del 
Sol y cercania, pero tambe e 
ta bay den e awanan di costa 
den e area ey. 


“Kende ta tuma nota di e es- 
tado di nos coralnan rond 
di e area ey? DNM, FPNA, 
Scubble Bubbles, AMMF? 
Ultimo biaha mi a tende cu 
ta parti di nos parke marino 
y recientemente a ser nomina 
como un Sitio di Humedal 
di Ramsar.Bo no ta pensa cu 
ta tempo cu nos producto di 
turismo keda un tiki mas cari- 
ñoso, respetuoso y responsa- 


bel? Por fabor considera. Lo 
wordo aprecia pa hopi. Haci'e 
pa e muchanan,” el a señala. 


Varios ciudadano a comenta 
ariba e publicacion aki expre- 
sando tambe nan disgusto y 
alabes tristesa pa e situacion 
cu ta keda bira pio y cu na- 
turalesa ta esun cu ta sufri 
como resultado di esaki. 


“Cada dia dos biaha pa dia 
pa XXX cantidad di compa- 
nianan di turismo... unda sea 
bo ta mira e deterioro—costa 
norte, Arashi, Bushiribana, 
Malmok ... esnan sinta riba 
nan stoel importante no tin 
ni idea y no ta importa mien- 
tras nos ta hayando placa,” un 
usuario a comenta. 


Mientras otro a indica: “Du- 
rante e ultimo 10 aña, espe- 
cienan di planta a desaparece, 
especienan di insecto a desa- 
parece, e Vesper a desaparece 
den e area aki. E unico shoco 
cu bo ta mira aya ta riba e jeep 
di safari di Palm Tours... hip- 
ocritanan.” 


Competencia Poeta di Patria awe na Museo Historico Aruba for di 7or di anochi 


Awe na Museo Historico 
Aruba (Fort Zoutman) pa 
7or di anochi ta bay tuma 
luga e competencia “Poe- 
ta di Patria” cu e presen- 
tacion di 10 participante, 
ademas di e ganado di e 
festival di Himno y Ban- 
dera 
Gismary 
Linarez, 
Shermine Maduro, Kare- 
na Maduro y Eduard van 
der Biezen. 


E aña aki, pa 2024 un biaha 
mas Comision Celebracion 
Dianan Nacional (CCDN), 
Departamento di Cultura 


Aruba (DCA) hunto cu 
Comision Arte di Palabra y 
Fundacion Corector di Pa- 
piamento, ta organisa e pres- 
tigioso competencia pa nom- 
bra e di diesun Poeta di Pa- 
tria, cual ta un iniciativa di Sr. 
Atan Lee den feliz memoria. 


Nan a extende un invita- 
cion na tur escritor, poeta y 
declamado di 18 aña bay 
ariba pa asina “nan busca den 
nan curason e inspiracion pa 
skirbi nan miho elogio y po- 
ema na idioma Papiamento, 
di nos dushi tera Aruba y su 


cultura.” E comision a sigura. 
E competencia di Poeta di Pa- 
tria ta bay tuma luga awe dia 7 
di maart 2024 na Museo His- 
torico Aruba (Fort Zoutman) 
pa 7or di anochi unda escri- 
tornan cu a inscribi ta bay 
presenta nan obra, si acaso e 
persona no por presenta su 
mesun obra, ta laga un otro 
persona present’e p’e. 


Cada escritor a entrega un (1) 
obra, e poema ta na Papia- 
mento y por tin entre 4 cu 9 
strofa; cada strofa mester tin 
4 frase y por rima. Awe nochi 


ta bay tin premio pa e Poeta 
di Patria y pa di dos y di tres 
luga. 


Ganado di Poeta di Patria di 


aña 2023 tabata Rafael Garcia 
y e titulo di su poema tabata 
“Yiu di tera” e cual a ser com- 
posita pa: Rafael Garcia y Elsa 
Krosendijk. 

En conexion cu dia di hende muhe 


En conexion cu dia di hende muhe 


Ayera mainta na Aula di 
Universidad di Aruba a 
tuma luga e conferen- 
cia “Breaking the silence 
- Join us to end violence 
against women in Aruba” 
cu presencia di diferente 
profesionalnan den area 
aki caminda a trece dilan- 
ti e problema di violencia 
contra hende muhe y mu- 
cha muhe na Aruba. 


Na nivel mundial, violen- 
cia di genero ta sigui keda 
como un problema general, 
unda violencia contra hende 
muhe y muchanan muhe 
ta un fenomeno particular- 
mente frecuente, estudionan 
reciente manera esun di Mr. 
A. Rasmijn-Marval’s tocante 
“Women’s Experiences of 
Intimate Partner Violence in 
Heterosexual Relationships 
in Aruba and the Negative 
Health Consequences,” a se- 
ñala cu a pone un luz riba e 
realidad alarmante den nos 
comunidad. 


Segun loke nan a presenta, 
un di cada tres hende muhe 
y mucha muhe na Aruba ta 
sufri di violencia domestico, 
pa esaki, D.R Benedicta De- 
ogratias, LLM y profesor na 
Universidad di Aruba a splica 
con ta examina e violencia 


contra hende muhe como un 
violacion di derechonan hu- 
mano, e forma di violencia no 
ta limita na abuso fisico sola- 
mente, sino cu ta extende te 
violencia psicologico, sexual 
y institucional. 


E consecuencianan pa e vic- 
timanan cu ta sobrevivi na 
esaki ta profundo afectando 
su salud fisico y ta laga efec- 
tonan permanente den nan 
bienestar mental, indepen- 
dencia financiero y nan posi- 
cion social den nan comuni- 
dadnan. 
Violencia contra hende muhe 
y muchanan muhe ta rep- 
resenta un violacion di nan 
derechonan humano funda- 
mental, ta exigi medidanan 
urgente y integral pa elimin’e. 


Rish-Ann Ammerlaan ken ta 
trahado social na Fundacion 
Contra Violencia Relacional 
a menciona cu den conexion 
cu Dia Internacional di Hen- 
de Muhe nan a haya invita- 
cion di Universidad di Aruba 
pa participa na e conferencia 
aki papiando di kico e fun- 
dacion ta haci, kico ta loke 
nan ta ofrece na e comunidad 
pero tambe kico ta e cosnan 
cu ta stroba nan di por conti- 
nua cu e trabou den su totali- 
dad, manera mester ta. 


El a conta cu pa loke ta trata 
ley, esaki mester un adap- 
tacion pa motibo cu leynan 
mester ta ‘in place’ pa por ta 
na fabor di e sobrevivientenan 
den e caso aki, e cooperacion 
entre nan cu e Cuerpo Poli- 
cial por ehemplo, y kico nan 
por mehora den esey pa e vic- 
tima keda central. 


Tocante cifranan, el a men- 
ciona cu no a varia hopi y nan 
a keda similar compara cu 
añanan anterior, “si nos por 
nota, riba rednan social e ca- 
sonan ta biniendo mas dilan- 
ti, hendenan ta durf ta papia 
mas di esey, pero lamentable- 
mente riba rednan social nos 
no por haya e ayudo necesa- 
rio y profesional, p’esey mi ta 
encurasha tur hende cu por 
ta pasando door di e situa- 
cion aki pa yega na Funda- 
cion Contra Violencia Rela- 
cional, nos sa cu ta un tema 
cu no facilmente nos ta papia 
di dje pero mi por bisa cu e 
ta un tabu, cu tin dependen- 
cia emocional of financiero, 
factornan cu por stroba nan 
di busca e ayudo necesario,” 
Ammerlaan a señala. 


Violencia relacional no sola- 
mente ta sucede cu hende 
muhe sino tambe cu hende 
homber, pa esaki, Ammer- 
laan a sigura cu e cifranan pa 
hende homber ta mas abou, 
pero esey tin di haber cu fac- 
tornan manera entre otro, e 
cultura cu cual hendenan ta 
lanta for di chikito, hende 
homber no por mustra nan 
emocionnan 
compara 
cu 
hende muhe, hende muhe ta 
mas sumiso, hende homber 
ta “e macho di cas” kiermen 
dificilmente, nan ta uit nan 
mes y bisa kico nan ta pas- 
ando door di dje loke ta haci 
cu menos lihe nan lo acerca 
e fundacion pa busca ayudo 


pero, cu tin hende homber 
cu ta sufri di maltrato esey no 
ta un secreto, segun loke Am- 
merlaan a sigura. 


Miangela Ras di Centro di 
Desaroyo di Hende Muhe 
(Cedehm) a trece dilanti cu 
como instancia nan ta sostene 
y nan a uni pa papia di e tema 
aki “como Cedehm nan an- 
gulo ta pa eradica discrimi- 
nacion di hende homber cu 
hende muhe pasobra un di e 
causanan origen di violencia 
contra hende muhe of hende 
homber ta e nocion cu un ta 
mas cu otro, ora cu nos cum- 
insa kibra e cultura machista 
cu nos ta biba aden, e ora ey 
nos ta haya resultado di ber- 
dad,” el a sigura. 


Den su opinion, no solamente 
hende homber ta propaganda 
e machismo, hende muhe 
tambe ta hacie hasta mas cu 
hende homber mes, “esaki 
tin di haber cu centenares di 
aña di educacion pa wanta e 
poder na un caminda, ora 
un hende tin poder e no kier 
dun’e na otro hende, esey ta 
importante, pa nos realisa cu 
e unico manera cu nos ta bay 
haci un diferencia pa cambio, 
ta radicalmente no participa 
na machismo, por ehemplo 
ora ta wak un hende muhe 
ta sexualisa of ta ser usa pa 
bende hasta bateria, partinan 
di auto, pa cerbes, na e mo- 
mento ey mester reconoc’e di 
na unda e ta bin y bisa algo, si 
colectivamente nos ta cumin- 
sa haci esey, nos por trece un 
cambio,” el a bisa. 


Julien Duran, ken ta fungi 
como senior gender-based vi- 
olence officer na HIAS, a in- 
forma cu den e organisacion 
aki nan tin un departamento 
specifico pa violencia basa 
den genero cual ta un di nan 
departamentonan pa duna un 
apoyo na loke ta trata comu- 
nidad di migrante, refugio y 
personanan desplasa. 


Nan rol den e conferencia aki 
tabata pa papia tocante e dife- 
rente factor di opresion cu ta 
cay riba un sobreviviente di 
violencia, esaki por ta basa 
riba nan status migratorio, 
nan edad, nan nacionalidad, 
componentenan cu nan a 
splica con ta afecta e comuni- 
dad di refugiado y con ta yega 
na e punto di causa violencia. 


Pa hopi biaha, den e comu- 
nidad di refugiado y migrante 


un di e componente cu ta haci 
cu nan ta cay den un riesgo di 
violencia ta cu nan ta bin cu e 
idea di tene un relacion cu un 
pareha local cu ta bay firma 
pa nan “e falso promesanan 
hopi bunita na comienso di 
e relacion y despues e no ta 
caba asina, e perpetrador pa 
hopi biaha ta manipula e per- 
sonanan aki y causa diferente 
tipo di abuso y violencia, 
door di nan status migratorio 
nan ta usa esey pa manipula- 
cion pa por causa violencia,” 
Duran a sigura. 


Igualmente el a bisa cu nan a 
registra un aumento di caso- 
nan cu nan ta ricibi na HIAS 
y cada aña e ta bira mas y mas, 
di situacionnan cu ta bin for 
di un pareha local pa un per- 
sona migrante of refugiado. 


Pa finalisa, mester reitera cu 
violencia di genero domes- 
tico ta constitui un violacion 
na e principionan consagra 
den e Declaracion Univer- 
sal di Derechonan Humano, 
entre otro, violencia contra 
hende muhe ta un violacion 
na e derecho di bida, libertad 
y siguridad di su persona (ar- 
ticulo 3) e derecho di no ser 
someti na tortura, trato cruel, 
inhumano of degradante (ar- 
ticulo 5) di igualdad den ley 
y e derecho di igual protec- 
cion cu e ley (articulo 7) e 
derecho di asisti na un corte 
imparcial (articulo 8 y 10) y 
e derecho di move di manera 
liber (articulo 13) di libertad 
di reunion y asociacion (arti- 
culo 20). 

Segun KvK: 
Construccion acelera di cambernan di hotel y embehecimento di forsa 
laboral ta dos punto cardinal cu ta causa escasez di personal 


Pa un tempo caba e tema di 
scarsedad di empleado ta un top- 
ico di discusion y di atencion en- 
tre comunidad di Aruba y e sector 
comercial. Camara di Comercio 
(KvK) a tene un conferencia di 
prensa ayera mainta pa elabora 
ariba e tema aki y a brinda algun 
cifra cu nan a ricibi for di comer- 
ciantenan mediante nan encuesta 
ariba e topico di preocupacion 
aki. 


Pa algun tempo caba companianan 
ta indica cu tin dificultad pa yena va- 
catura y varios otro factor cu ta crea 
e problematica aki. KvK hunto cu 
AHATA, ATIA y CUA ta reuniendo 
pa aborda e problema aki y dun’e e 
prioridad cu e merece. 


Director di KvK, Martijn Balkenstein 
a splica cu un di e e preguntanan cu 
tabatin riba e encuesta tabata: kico por 
wordo haci pa soluciona e problema 
aki? Pregunta na cual comercian- 
tenan cu a participa den e encuesta a 
duna nan sugerencianan riba kico por 
yuda soluciona e problematica aki. 


Di e pregunta aki a resulta cu 1 di 
cada 5 comerciante ta remarca cu e 
proceso pa obtene un permiso laboral 
mester mehora. Balkenstein a indica 
cu DPL y DIMAS ta bezig cu esaki 
actualmente pa asina mehora e pro- 
ceso aki. E proceso supuestamente tin 
un duracion di 10 siman, pero com- 
erciantenan ta indica cu en realidad e 
ta tuma hopi mas tempo. 


Otro punto cu bin pa dilanti ta cu co- 
merciantenan ta indica cu mester stop 
di construi hotel y condominio. Con- 
struccion di mas hotel y condominio 
ta agrega na e presion pa mas emplea- 
do pa por brinda servicio optimal na e 
bishitantenan. 


Otro punto cu a ser subraya ta cu e 
leynan laboral na Aruba ta hopi anti- 
cua, rigido, no flexibel y no ta facilita 
mas e circunstancianan nobo cu ta 
biba den dje aworaki. El a remarca 
cu leynan mester wordo modernisa y 
flexibilisa. 


Balkenstein a bisa cu 10% di e comer- 
ciantenan cu a participa te cu aworaki 
den encuesta ta indica cu mester au- 
menta e salario minimo pa duna otro 
hende oportunidad tambe pa subi 
riba e mercado laboral. 


El a resalta cu algo cu ta hopi impor- 
tante ta cu mester duna mas training 
y cu esaki no ta den man di un com- 
pania of gobierno so of KvK so, pero 
cu tur hende mester haci esfuerso pa 
stimula training y educacion pa me- 
hora e habilidadnan den e forsa lab- 
oral. 


“Tin un buraco den habilidadnan y 
ta hopi importante pa tin training y 
educacion pa eleva e nivel di habili- 
dadnan di hende pa asina nan tambe 
por cumpli cu e rekisito- of deseonan 
di cada dunador di trabao,” el a señala. 


El a agrega cu tabatin un grupo di co- 
merciante tambe cu ta indica cu mes- 
ter stimula e entrepreneurnan, inverti 
den infrastructura y un grupo chikito 
ta bisa cu mester aumenta e nivel di 
compliance, cual casi sigur ta pa tin 
un igualdad di condicionnan. 


Balkenstein a resalta cu na mesun 
momento cu KvK ta bringa hunto cu 
otro stakeholders pa limita of elimi- 
na e scarsedad den e forsa laboral, ta 
hopi importante pa tin un idea kico ta 
e causanan real di e scarsedad aki. El a 
indica cu tin diferente aspecto cu nan 
ta trece pa dilanti cu ta contribui na e 


problema aki. 


El a splica cu un di e aspectonan aki ta 
embehecimento di e poblacion, cual 
ta hunga un rol importante, y embe- 
hecimento di forsa laboral tambe ta 
otro punto. Esaki ta nifica cu e grupo 
di hende grandi ta subi mientras cu e 
grupo di hende hoben ta baha. 


El a menciona tambe cu e cifra di de- 
sempleo ta historicamente abao. Na 
aña 2022 tabatin 2.330 hende desem- 
plea y actualmente, a pesar cu ainda e 
cifra no a sali pa 2023, pero ta calcula 
cu esaki ta mas abao ainda. 


Balkenstein a subraya dos punto car- 
dinal cu ta primordialmente e causa 
di e escasez di personal. El a sigui 
splica cu si wak e ultimo decada por 
wak cu tabatin mas o menos 600 uni- 
dad di camber cu a wordo construi 
den e diferente añanan cu a provoca 
cu mas o menos 500 hende mester 
wordo emplea den e sector hotelero. 


Pa aña 2023 te cu 2028, el a subra- 
ya, cu por wak cu e construccion ta 
acelera masha lihe mes y tin planea pa 
construi 1.700 camber en total. Cu e 
cantidad aki, pa opera optimal, hotel- 
nan mester tin alrededor di cuater mil 
empleado, y esey ta solamente posi- 
cionnan cu ta directamente relaciona 
cu e servicio di sector hotelero. 


Si tuma den cuenta e servicionan in- 
directo, por ehemplo laundry, taxista, 
companianan di water sport etc., e ci- 
fra ta mas halto. 


Otro punto cardinal cu Balkenstein a 
trece pa dilanti ta e embehecimento di 
e forsa laboral. Manera ya caba men- 
ciona esaki ta nifica cu e poblacion di 
hende grandi ta sigui subi, mientras e 
poblacion laboral di hende hoben ta 


baha. El a resalta cu esaki ta algo cu ta 
sucede rond mundo, pero hopi hende 
no ta realisa cu na Aruba e velocidad 
di embehecimento ta mas rapido cu 
casi cualkier pais rond mundo. 


El a splica cu esaki ta pa motibo cu na 
Aruba e cantidad di yiu cu un mama 
ta haya a baha di seis yiu promedio pa 
1.7 yiu den menos cu 15 aña y na Eu- 
ropa esey a tuma 100 aña pa sucede. 


Si compara e forsa laboral di aña 2010 
cu aña 2022, el a indica, por wak cu e 
cantidad di hendenan bao di 49 aña a 
baha cu 12 mil hende, pues cada biaha 
tin menos persona hoben den e forsa 
laboral. Mientras cu e personanan di 
edad di riba 50 aña a subi y hasta por 
wak cu tin un grupo toch significante 
di 65 aña bay ariba cu ta activo eco- 
nomicamente. 


El a subraya cu tin un problema ma- 
sha serio pasobra si e trend aki conti- 
nua, den e 10 aña binidero mas cu 12 
mil persona lo sali for di e forsa lab- 
oral pasobra nan ta baha cu pensioen 
y no tin hende hoben pa reemplasa 
nan. 


Pa loke ta accionnan cu por wordo 
tuma pa yuda cu e problematica aki, 
KvK a tuma e tema “conecta”. El a 
splica cu e encuesta aki nan ta co- 
nectando cu e sector comercial. El a 
enfatisa cu aki ta sumamente impor- 
tante pa haya un idea di e intensidad y 
e tamaño di e problema di scarsedad, 
si e ta afecta algun sector so of si e ta 
afecta tur sector. Segun resultadonan 
ricibi di e encuesta te cu aworaki ta 
indica cu e problema ta afecta tur sec- 
tor. 


Di otro banda el a splica cu ta im- 
portante tambe pa conecta cu e otro 
banda di medaya, cu personanan cu ta 
buscando trabao pasobra hopi biaha 
sa pasa cu e hendenan ta aplica pa un 
trabao pero no ta tende niun contesta 
mas. Asina por midi kico nan suger- 
encianan ta y kico ta e obstaculonan. 


Otro punto, y algo cu ta sucediendo 
caba, Balkenstein a indica, ta cu KvK 
ta conecta cu diferente stakeholder ya 
cu e problema aki ta conta pa tur du- 
nador di trabao, pero tambe pa em- 
pleadonan y pa full Aruba pasobra no 
por fungi optimal na momento cu tin 
scarsedad di personal. 


El a agrega cu KvK ta conecta tambe 
cu gobierno y a tene reunion cu Min- 
ister di Labor, hunto cu e stakehol- 
dernan y a indica cu nan kier instala 
un task force, cu ta consisti di KvK y 
e otro stakeholders, pa elabora ariba 
diferente sugerencia cu realmente ta 
yuda alivia e situacion actual. 

Kico sushedad tin di haci... 
Cu desaroyo sostenible...? 


Den e dianan cu a pasa e medio di comunica- 
cion aki a dedica bastante atencion na e problema 
di tur tipo di desperdicio benta na gran cantidad 
riba nos isla. Mientras cu mas tanto atencion pa e 
problema aki ta dirigi riba e aparente – falta di – 
responsabilidad di tanto ciudadano como gober- 
nacion, tin hopi mas aspecto pa tuma na cuenta 
aki. No ta trata solamente di menciona y trata e 
posible solucionnan cu ta disponible, pero tambe 
contempla kico un maneho efectivo di caba cu 
sushedad tur caminda ta significa pa nos como 
comunidad, den un sentido mas amplio. 


Pa cuminza nos mester reconoce cu no ta normal 
cu nos mester biba den un lugar cu ta na punto 
di converti den un dump, y cu como ciudada- 
no nos tin derecho di biba den un lugar limpi. 
Claro cu inmediatamente ta surgi e observacion 
cu esey ta imposible si e mesun ciudadano ey, no 
tur, ta esun cu ta cana benta desperdicio na tur e 
lugarnan señala. Esey sin mas ta asina, y ora yega 
na e punto cu yamado cortes no ta yuda mas pa 
cambia comportamento di e ciudadanonan ey, ta 
indispensable cu autoridadnan, adecuadamente 
equipa cu instrumento legal, ta cuminza actua. 


Pero ainda nos no a yega na e mero curazon di 
loke nos ta desea di trata aki. Esey ta cu maneho 
di desperdicio adecua, como parti di un strate- 
gia pa nos isla ta un lugar ordena den tur sen- 
tido, cu ta un placer pa biba pa e ciudadano, ta 
resulta tambe un factor importante den crea un 
economia sostenible. Mas cu otro pais, husta- 
mente pasobra nos ta depende enteramente di 
turismo, esey ta haci cu percura como goberna- 
cion pa e cas (isla) ta limpi, cu e cura ta ordena, 
no ta solamente algo cu mester ta asina, a menos 
cu no conoce berguenza, pero pasobra a traves di 
tempo, pa hopi tempo, e ta e mihor ‘selling point’ 
cu bo por tin. 


Nos ta consciente di e hecho cu esey no ta su- 
ficiente, tin mas cos pa drecha, pero ban caba di 
discuti e tema aki na promer lugar. Un motibo 
adicional pakico un maneho estricto di desper- 
dicio ta necesario ta e hecho cu e ciudadano no 
cumplidor, cu den hopi caso ta tambe empresa- 
rio iresponsable, ta prefera di bay tira desperdicio 
di manera scondi, net den nos naturaleza unda 
su presencia ta mas chocante ainda pa otro ciu- 
dadano y pa e bishitante. Di e manera aki e daño 
ta doble: nos naturaleza, cu mester ta otro ‘selling 
point’ pa nos, ta mustra malo y descuida pa tur e 
porqueria cu ta aparece na tanto lugar cu merece 
mihor, ademas cu e naturaleza ey ta afecta severa- 
mente pa fayo di otro aspecto di cuido inadecua 


di naturaleza, permitiendo e vehiculonan di tur 
tereno haci un desastre, mientras gobierno ta 
pretende di ‘look the other way’. Aki tambe nos 
por scucha y lesa cu nan ‘ta bay haci algo’. E algo 
ey mester ta algo masha misterioso mes pasobra a 
cay un silencio grandi atrobe encuanto e tema ey. 


Awor, kico ta e problema mayor cu nos tin cu ta 
impedi yega na un maneho adecua di desperdicio 
y limpieza general di henter e isla? E problema 
principal yama un gobierno cu ta tuma un ac- 
titud parecido na un persona desespera, impo- 
tente, cu ‘ya no sa kico pa haci’. Logico cu den 
e contexto ey ta tira culpa riba e ciudadano ire- 
sponsable, pero acaso no ta asina cu e ciudadano 
iresponsable ey por afford di actua asina pasobra 
su accion iresponsable lo keda toch sin un respu- 
esta contundente di esun cu mester actua y no 
ta hacie? Como ciudadano responsable, e gran 
mayoria di nos poblacion, no por bay tuma ley 
den nan mes man, actuando contra e ciudadano 
cu ta cana benta sushi unda no mester ta? Mester 
lanta un fundacion di ciudadano balente cu ta bay 
haci esey? Acaso nos no lo mira gobierno core 
bin bisa cu esey no ta e proposito, cu ciudadano 
ta lanta contra otro, pero kico otro mester haci, 
si esun cu mester actua ta haci manera cu nan 
no tin e medionan pa actua? Aki tambe nos ta 
toca un punto importante. Gobierno ta hayando 
centenares di miyones extra na impuesto, pa cual 
nan a manca cartera di e ciudadano cu entrada 
mas modesto severamente, y awor ta bin bisa nos 
cu no tin placa pa inverti den haci nos economia 
mas sigur, mas flexible y mas, con e palabra di 
moda ey ta atrobe, aha, ‘resiliente’? 


Ta asina dificil pa nos gobernantenan comprende 
cu construi y garantiza un economia fuerte y sos- 
tenible, no ta hinca den lastra mas inversionista 
bin hinca placa den mas hotel, pero ta requeri 
primeramente traha riba e aspectonan cu ta brin- 
da mihor bida na bo ciudadanonan y cu den esey 
e cara, con bo pais ta mustra pa e ciudadano, ta 
visible y agradable pa e bishitante tambe. Esey ta 
exigi un cambio den manera di pensa di esnan cu 
ta na timon di e pais aki y cu sigur ultimamente ta 
duna muestra di ta carece di comprension di kico 
realmente ta nos problema. Nos problema no ta 
pa logra habri mas hotel; nos problema ta con ta 
tene e lugar aki den condicion cu e ta na promer 
lugar e hogar di e ciudadano, limpi y ordena, cu 
entre otro suficiente vivienda adecua pa nan biba. 
Esey ta tarea primordial di esnan cu ta pretende 
di ta lider den e comunidad aki. Asumi e respon- 
sabilidad ey anto, envez di papia den bashi di ‘de- 
saroyo sostenible’. 

Banco Central di Aruba 
(BCA) a publica e “State 
of the Economy” pa e di 
tres trimester di 2023. E 
publicacion ta contene un 
sinopsis y analisis di desa- 
royonan economico riba 
nivel nacional y interna- 
cional. E aspectonan mas 
destaca di e publicacion 
ta presenta aki bao. 


Turismo tabata esencial pa 
crecemento economico du- 
rante e prome tres trimes- 
ter di 2023, aunke tur dos 
indicador a cuminsa mus- 
tra señalnan di normalisa- 
cion pre-pandemico desde e 
di dos trimester di 2023. E 
crecemento di producto do- 
mestico bruto (PDB) calcula 
den termino real a yega su 
punto maximo na 8,5 por- 
ciento den e prome trimester 
di 2023 prome cu a mengua 
na 5,5 porciento y 4,2 por- 
ciento den e di dos y di tres 
kwartaal, 
respectivamente. 
Consecuentemente, e crece- 
mento averahe di PDB du- 
rante e prome tres trimester 
a suma 6,1 porciento, stim- 
ula primordialmente door di 
mas bishitante “stayover” y 
mas gasto haci door di turista 
(Tabel 1). 


E cantidad di bishitante 
“stayover” a mehora cu 12,4 
porciento te cu september 
2023 compara cu e mesun 
periodo di 2022. Sinem- 
bargo, e expansion di 31,1 
porciento den e prome tri- 
mester di 2023 compara cu 
e aña anterior a decelera cu 
un crecemento menos di 10 
porciento durante e di dos y 
di tres trimester di 2023. Re- 
lata na gasto di turista pa ano- 
chi, Banco Central di Aruba 
(BCA) a nota un subida di 
5,1 porciento te cu septem- 
ber 2023. Considerando e 
desaroyonan den bishitante 


Sector turistico a empuha crecemento economico den e prome tres 


trimester di 2023 


“stayover” y gasto di turista 
pa anochi, entrada di turismo 
registra na e banconan co- 
mercial a crece cu 15,8 por- 
ciento. E desaroyonan den e 
sector hotelero, cu entrada 
pa cada camber disponibel 
expandiendo di USD 224,3 
durante januari - september 
2022 pa USD 267,2 durante 
januari - september 2023, 
ta den mesun linea cu e au- 
mento den entrada di turis- 
mo. Mehoracion den e grado 
di ocupacion di hotelnan y e 
tarifa pa camber a sostene e 
crecemento den ingreso pa 
cada camber disponibel. 


Durante e prome tres tri- 
mester di 2023, casi tur in- 
dicador relata na consumo a 
mustra un mehoracion den 
consumo. 


Entrada di BBO, BAVP y im- 
puesto riba mercancia a crece 
debi na mas actividad eco- 
nomico, e subida di 1,0 pun- 
to di porcentahe den e tarifa 
di BBO entrante 1 di januari 
2023, y e implementacion di 
e BBO na frontera desde 1 
di augustus 2023. Ademas, e 
cantidad di relacionan di em- 
pleo registra na SVB a avan- 
sa, indicando un mehoracion 
den mercado laboral, con- 
sistente cu e prestacion nota 
den e sector turistico. Data 
for di banconan comercial lo- 
cal ta confirma e crecemento 
observa den consumo, con- 
siderando cu e cantidad di 
transaccionnan di I-Pago, y 
fiansa nobo na e consumidor 
a crece compara cu e prome 
tres trimester di 2022. 


Den e prome nuebe lunanan 
di 2023, indicadornan relata 
na inversion en general a 
refleha un mehoracion. Por 
ehempel, e balor di permiso- 
nan nobo di construccion 
a alcansa Afl. 466,8 miyon 
den e prome tres trimester di 


2023, exhibiendo un subida 
di 61,3 porciento compara 
cu e mesun periodo di 2022. 
Di mes manera, e balor di 
importacion 
di 
metalnan 
basico y trabaonan deriva a 
expande cu 40,6 porciento, 
mientras esun di aparatonan 
y ekipo electrotecnico a crece 
cu 16,4 porciento compara 
cu e prome tres trimester 
di 2022. Pa loke ta regarda 
hipoteca nobo pa cas y hipo- 
teca comercial nobo banco- 
nan a registra caidanan den e 
componentenan aki debi na 
subidanan artificial (no relata 
na inversion) den e prome 
trimester di 2022. Inflacion 
midi riba un promedio anual 
a cuminsa disminui despues 
di a alcansa su punto maxi- 
mo na april 2023, sumando 
4,5 porciento na september 
2023. E presion inflacionario 
pa gran parti a origina di e 
componente di cas (siguien- 
do e subida den tarifa pa 
utilidad den augustus y sep- 
tember 2022), y cuminda y 
bebida no alcoholico. Mien- 
trastanto, inflacion riba un 
promedio anual – kitando e 
efecto di cuminda y energia – 
a alcansa 2,0 porciento na fin 
di september 2023, bahando 
di 2,2 porciento na fin di de- 
cember 2022. 


Transaccionnan internacio- 
nal registra via banconan co- 
mercial a ocasiona un salida 
netto di divisa di Afl. 298,4 
miyon durante e prome tres 
trimester di 2023 (Tabel 2). 


Un 
mercado 
financiero 
global mas preta a resulta 
den refinanciamento di de- 
benan procedente di exterior 
riba mercado local, causan- 
do salidanan netto di divisa 


grandi riba e cuenta finan- 
ciero. Consecuentemente, e 
cuenta financiero a registra 
un salida netto di divisa di 
Afl. 439,6 miyon (Trimes- 
ter 1 – trimester 3 2022: Afl. 
85,9 miyon entrada netto di 
divisa). Contrario na esaki, e 
continuacion di e prestacion 
fuerte di turismo a resulta 
den entrada netto di divisa 
di Afl. 138,0 miyon riba e 
cuenta coriente y a mitiga 
parcialmente e deficit den e 
cuenta financiero. Na mesun 
momento, e cuenta capital a 
registra un salida netto di di- 
visa chikito (-Afl. 5,5 miyon) 
mientras “articulonan no cla- 
sifica” a nota un subida netto 
di divisa di Afl. 8,6 miyon. 


Casi tur componente di im- 
puesto di gobierno a registra 
crecemento te cu e di tres 
trimester di 2023, resultando 
den un subida den entrada di 
impuesto di Afl. 238,9 miyon 
(+ Afl. 28,1 porciento). 


Entradanan di impuesto riba 
benta, entrada y ganashi ta- 
bata e motornan principal 
tras di e crecemento den en- 
trada di impuesto. Entrada di 
impuesto riba benta a crece 
cu Afl. 86,5 miyon (+51,8 
porciento), mas tanto door 
di consumo local mas halto, 
stimula door di gastonan di 
turista, y prijsnan mas halto 


pa productonan y servicio- 
nan. Ademas, e subida den e 
tasa di impuesto riba benta na 
comienso di e aña, y den un 
grado menor, e implementa- 
cion di e BBO na frontera na 
augustus 2023, tambe a con- 
tribui na un subida den en- 
trada di impuesto riba benta. 


Compara cu december 2022, 
debe total di gobierno a baha 
cu Afl. 226,7 miyon te na Afl. 
5.490,9 miyon den septem- 
ber 2023. 


E bahada den debe externo di 
gobierno tabata pa gran parti 
consecuencia di menos debe 
cu Merca (Afl. 171,2 miyon). 
Mientrastanto, e debe cu go- 
bierno Hulandes pa sosten di 
likides a keda igual (Afl. 915,5 
miyon) compara cu decem- 
ber 2022. Debe domestico a 
mengua (-Afl. 64,9 miyon). 
Debi na e combinacion di 
crecemento nominal di PDB 
y e caida den debe, e propor- 
cion entre debe y PDB a yega 
84,9 porciento na final di 
september 2023, marcando 
un reduccion di 12,2 punto 
di porcentahe compara cu fin 
di december 2022. 


E publicacion completo ta 
disponibel riba BCA su web- 
site 
(https://www.cbaruba. 
org/document/state-of-the- 
economy). 

Comision produciendo conseho final riba ampliacion di estudio 
SPO pa 5 aña 


Recientemente, Minister 
di Enseñansa y Deporte 
Endy Croes a reuni cu Sr. 
Carlos Martinus, kende 
actualmente ta na mando 
di Openbare Avondleer- 
gangen 
Aruba-Beroep- 
sonderwijs OAA. 


OAA oficialmente ta resorta 
bao di Dienst Publieke Scho- 
len (DPS) y ta ofrece esnan 
ariba 17 aña un segundo 
oportunidad pa termina nan 
estudio. Durante e reunion 
Sr. Martinus a informa Min- 
ister Endy Croes tocante e 
desaroyonan di OAA. Tambe 
a entrega un lista cu peticion 
pa diferente estudio nobo na 


OAA, tanto pa e entreeoplei- 
ding (nivel 1), como nivel 2. 


Pa e entreeopleiding ta de- 
sea di habri cinco (5) estudio 
nobo entre otro, “Assistent 
dienstverlening”, 
“Assistent 
bouwen, wonen en onder- 
houd”, “Assistent mobiliteits- 
branch”, “Assistent horeca, 
voeding of voedingsindus- 
trie” y “Assistent metaal-, 
elektro- en installatietech- 
niek”. 


Pa nivel 2 a haci peticion pa 
habri e estudio di “Monteur 
Koude- 
en 
Klimaatsyste- 
men”, “Monteur Elektro- 
technische 
Installaties” 
y 


Medewerker ICT Support. 
Minister Endy Croes a indica 
cu e tabata un bon reunion, 
unda a splica e vision di OAA 
ampliamente pa por sigui 
traha riba e desaroyo di OAA 
den su totalidad. 


Banda di esaki, a trata breve- 
mente tocante e situacion 
di Scol Practico pa Ofishi 
(SPO). Sr. Martinus ta rep- 
resenta Ministerio di Ense- 
ñansa den un comision cu ta 
atendiendo cu asuntonan di 


SPO. Ta deliberando si ta bay 
haci e estudio di SPO cinco 
(5) aña, en bes di tres (3) 
aña. Asina e alumnonan por 
termina cu un edad un poco 
mas grandi, pa drenta sector 
laboral di biaha of por sigui 
studia si ta desea. E comision 
aki ta produciendo un con- 
seho final y unabes cu e man- 
datario di Enseñansa ricibi 
esaki, por tuma un decision 
final. 


Finalmente, Minister Endy 
Croes ta gradici Sr. Carlos 
Martinus pa e tremendo tra- 
bou cu e ta eherciendo y ta 
dese’e tur clase di exito. 


Fundacion Stimami Sterilisami a extende un invitacion na tur 
veterinario pa participa den su programa nacional di sterilisacion di 
2024 


En bista di articulonan 
publica recientemente cu 
ta sugeri cu Stimami Ster- 
ilisami no a extende un 
invitacion na tur clinica 
veterinario pa participa 
den su programa nacional 
di sterilisacion di 2024, nos 
kier clarifica cu esaki no 
ta corecto. Nos fundacion 
a extende un invitacion na 
tur veterinario na Aruba 
na fin di December 2023 
pa participa den nos pro- 
grama di 2024. 


Adicionalmente, pa sigura cu 
e costo di sterilisacion keda 
accesibel y economico pa 
publico general y organisa- 
cionnan di rescate, Stimami 
Sterilisami a rekeri pa veteri- 
narionan cu ta forma parti di 
nos programa mantene e pri- 
jsnan estableci na comienso 
di 2023 y pa nan inclui e mi- 
crochipnan suministra door 
gobierno di Aruba, completa- 
mente gratis. 
Nos fundacion a tuma e de- 


cision aki a base di feedback 
cu nos a ricibi di comunidad, 
cual ya caba a expresa cu e pri- 
jsnan di sterilisacion ta halto, 
te Hasta cu e subsidio di Sti- 
mami Sterilisami cu ta cubri 
te cu 45% di e costo. Esaki ta 
sumamente importante ya cu 
e feedback aki ta bin di esnan 
cu mas desesperadamente tin 
mester di nos yudansa—e 
segmento di e poblacion cu ta 
hustamente clave pa haci un 
impacto duradero den reduc- 
cion di cantidad di cacho y 
pushi sin doño riba nos isla. 
Adicionalmente, 
Stimami 
Sterilisami ta un non-profit 


organization cu ta depende 
totalmente riba e generosi- 
dad y donacionnan di sector 
publico y priva. Nos donan- 
tenan a scoge pa inverti den 
bienestar di comunidad y 
cuido di nos bestianan, y nos 
tin e responsabilidad pa sigu- 
ra cu e fondonan aki wordo 
usa den e forma mas efectivo 
y eficiente posibel, enfocando 
primordialmente riba loke ta 
mihor pa henter comunidad 
di Aruba. 


Nos ta sumamente feliz cu 
VSH 
Veterinary 
Specialty 
Hospital a acepta e condi- 


cionnan aki y ta participando 
den nos programa nacional di 
2024, vooral considerando cu 
na 2022 nan tawata e unico 
veterinario cu a participa den 
nos programa y toch a sterilisa 
casi 4000 cacho y pushi e aña 
ey. E aña aki e clinica tin un 
veterinario mas den nan team 
dinamico. Nos ta positivo cu 
e aña aki nos lo sterilisa 5000 
of mas cacho y pushi. 


Ta imperativo pa menciona 
cu nos ta agradecido na cada 
clinica cu a participa den 
nos programa durante e ul- 
timo añanan. Nan contribu- 
cionnan a yuda nos sterilisa 
mas cu 36,000 pushi y ca- 
cho desde cu nos a cuminsa 
na 2016. Nos ta reitera cu 
manera nos a informa nan 
na Januari, nos ta continua di 
extende nos invitacion na nan 
pa uni cu nos y participa den 
nos programa di 2024, condi- 
cional cu nan ta bay di acu- 
erdo pa mantene e prijsnan di 
2023 y instala e microchipnan 


completamente gratis. 


Tocante Stimami Sterilisami 
Fundacion Stimami Steril- 
isami ta un non-profit orga- 
nization cu ta uza 100% di 
tur donacion pa ofrece sub- 
sidio pa e procedura di ster- 
ilisacion pa tanto publico en 
general, como tambe organi- 
sacionnan di boluntario cu 
ta cuida cacho y pushi. Nos 
organisacion su bukinan ta 
habri y ta wordo controla pa 
brinda transparencia total di e 
uzo di fondonan. 


Pa esnan cu kier aporta na e 
gran causa aki, por haci dona- 
cion directo na Fundacion 
Stimami Sterilisami: 
Bank: 
Aru- 
ba Bank 
Acc. Number: 
6012630190 
Acc Name: 
FUNDASHON STIMAMI 
STERILISAMI 
Swift code: 
ARUBAWAX 


Prome minister a presenta “snapshot” di 
desaroyonan na Aruba na Tweede Kamer 


Durante su bishita na Hu- 
landa, Prome Minister Ev- 
elyn 
Wever-Croes 
tabatin 
un reunion cu e parlamen- 
tarionan di Tweede Kamer. 
Prome Minister a indica cu e 
parlamentarionan aki ta par- 
ti di e comision di Reino, y ta 
parlamentarionan nobo cu 
recientemente a huramenta. 


Esaki ta e prome biaha cu Prome 
Minister ta reuni cu nan pa asina 


duna un “update” di tur e desar- 
oyo di pais Aruba. 
Pa duna e parlamentarionan aki 
un miho bista di e situacion di 
pais Aruba, Prome Minister a 
presenta un “snapshot” riba e 
desaroyo economico, turismo, 
empleo, y finanzas di pais Aruba. 
Durante e reunion, tambe a toca 
e tema di landspakket, reforma, 
negociacionnan cu Hulanda y 
tur otro tema importante cu nan 
como parlamentario lo mester 


sa di Aruba, prome cu nan por 
cuminsa haci nan trabao. 
Prome Minister a indica cu e re- 
union a bay hopi bon, y cu nan 
a keda hopi contento cu loke a 
wordo presenta na nan. Tambe 
nan a expresa cu nan lo desea pa 
tene mas encuentronan asina, na 
unda nan por haya tur informa- 
cion necesario y valioso pa por 
ehecuta nan trabao eficiente- 
mente 

Corsou: 
Maneho di Selikor ta entrega 
procedemento di resumen 
contra sindicato 


(CuracaoChronicle)—E 
maneho di e compania 
di desperdicio Selikor a 
inicia procedementonan 
di resumen contra e sin- 
dicato BTG, citando nan 
apoyo pa e welga dialu- 
na pa empleadonan di e 
compania. 


E empleadonan di e compa- 
nia a blokia e entrada pa dom 
di Malpais, demandando e 
transferencia di nan supervi- 
sor, acusando un ambiente di 
trabao toxico bao su maneho. 
A pesar di discusionnan cu 
e director di Selikor, Wesley 
Kook, e entrada a keda blokia 
henter e dia. 


Fransley Sillé, presidente di 
e sindicato BTG, ta bisa cu e 
empleadonan den welga kier 
kita e supervisor y ta insisti 
cu e maneho relocalis’e. Se- 
gun Sillé, e incidente resul- 
tando den e paro di trabao ta 
solamente e comienso. “Nan 
no ta sinti safe y ta bisa cu e ta 
fuente di un ambiente toxi- 
co na trabao,” Sillé a agrega. 
Awo BTG ta wardando un 
citacion for di un alguacil pa 
e caso. 


Ta anticipa cu e protesta cu a 
tuma luga dialuna na Malpais 
lo no tin efecto riba coleccion 
di desperdicio. 


Corsou: 
Proyecto di resocializacion nobo pa ofensornan 


(CuracaoChronicle)—E 
Servicio di Condicion di 
Corsou a lansa un proyec- 
to nobo nombra “EKIPÁ: 
Na Kaminda pa mi Tra- 
bou”. E iniciativa aki a 
cuminsa oficialmente dia- 
bierna dia 1 di maart, y tin 
e meta pa cera e buraco di 
empleado pa individual- 
nan entre 18 y 45 cu taba- 
tin contact cu e sistema di 
husticia. 


E obhetivo di e proyecto ta pa 
reduci recidivismo por me- 


dio di no solamente provee 
e grupo cu habilidadnan es- 
encial pa e mercado di labor 


pero tambe pa apoya nan den 
desaroyo personal y e transi- 
cion pa entrepreneurship. 


Participantenan 
lo 
ricibi 
training intensivo durante e 
programa, enfocando riba tres 
area principal: buscamento di 
trabao, obtencion di trabao y 
mantencion di trabao. For di 
creando un CV efectivo pa 
carta di motivacion pa desa- 
roya habilidadnan personal y 
actitud, e programa ta cubri 
un variacion comprensivo di 
topico. 


Ademas, e proyecto ta ofrece 
guia personalisa via un “life 
coach”, ken ta provee con- 


seho personalisa y ta duna 
sosten na e participantenan. 
E acercamento aki ta sigura 
progreso no solamente den 
nan carera pero tambe den 
otro aspecto di bida cu ta 
rekeri atencion, segun e Min- 
isterio di Husticia. 


Cu un duracion di dos aña, 
“EKIPÁ: Na Kaminda pa mi 
Trabou” tin e meta pa prepara 
30 individual, dividi den tres 
grupo di dies, pa un futuro 
exitoso den e mercado di la- 
bor. 


Estudio: Programa di intercambio den exterior tin efecto positivo riba 
bidanan di studiante 


(NLTimes)—Program- 
anan di intercambio den 
exterior tin un efecto 
positivo y duradero riba 
e bidanan di studiante, 
segun investigadonan na 
ResearchNed a conclui 
despues di studia e im- 
pacto di e programa Eras- 
mus+. Cinco aña despues 
di nan stage of estudio 
den exterior, 97% di hende 
cu a participa den e pro- 
grama a bisa cu ainda e 
tin un efecto positivo den 
nan bida personal, y 89% 
a bisa mescos tocante nan 
bida profesional. E inves- 
tigadonan a describi esaki 
como 
un 
“engrandece- 
mento di experencia ado- 
lescente.” 
Cada aña, casi 15,000 studi- 


ante di universidad ta biaha 
afo pa un stage of intercam- 
bio di estudio. ResearchNed 
a papia cu 566 studiante to- 
cante nan experencia cu Eras- 
mus+ cinco aña despues di a 
experencia esaki. 


Casi tur (97%) a reporta un 
influencia positivo den nan 
bida personal. “E programa 
di Erasmus+ a duna mi hopi 
bista den ken mi ta y kico mi 
kier haci. El a introduci mi na 
otro manera di studia, traha y 
biba. Y a haci mi mas feliz y 
mas independiente,” un ex- 
studiante a bisa. 


Ex-participantenan a duna e 
programa un 8.4 riba e scala 
di impacto pa e efecto general 
di nan experencia den exte- 


rior riba nan bida personal. 
84% a bisa cu el a influencia 
nan desaroyo personal, 80% 
a bisa cu el a mehora nan in- 
dependencia, 65% a bisa cu el 
a duna nan mas flexibilidad 
den situacionnan nobo y 64% 
a bisa cu el a mehora nan ha- 


bilidadnan social. 


Pa loke ta e efecto riba nan 
carera, 
ex-studiantenan 
a 
duna Erasmus+ un 7.5 riba 
e scala di impacto. Hopi di e 
habilidadnan obteni cu nan 
a menciona pa nan bida per- 


sonal tambe ta afecta nan bida 
profesional 
positivamente. 
Hopi tambe a menciona hab- 
ilidad di comunicacion y co- 
laboracion den un contexto 
internacional (56%) y un ac- 
titud habri y interesa (46%). 


Studiantenan tambe a bisa 
cu nan contactonan interna- 
cional a enrikece nan bida y 
a promove nan carera. “Bo 
ta bira mas habri pa otro cul- 
tura. E ta pone bo compro- 
nde y bira tolerante na hende 
cu un storia diferente. E ta 
haci’e mas facil pa mi pa co- 
labora cu coleganan den exte- 
rior den mi trabao actual na 
un instituto di investigacion 
internacional,” un ex-studi- 
ante a bisa. 

Criminal busca na Hulanda a ser libera pa autoridadnan Spaño 


(NLTimes)—Un corte na 
Spaña a libera un criminal 
despues di su detencion 
na januari, aunke e tabata 
busca pa autoridadnan na 
Hulanda. Ora Karim B. a 
ser tuma den costudia, po- 
lis Spaño a bisa cu e tabata 
“e criminal mas busca y 
mas peligroso na Hulan- 
da.” 


E polis nacional di Spaña 
a detene e homber di Am- 
sterdam y cinco otro como 
parti di un investigacion 
cu a cuminsa na juni 2018. 
Nan a ser deteni na Malaga 
y Melilla riba acusacionnan 
di labamento di mas cu seis 
miyon euro den ganashi for 
di narcotraficacion, y acusa- 
cionnan di participacion den 


crimen organisa. 


Ministerio Publico Hulandes 
(OM) a entrega un peticion 
pa extradicion di e criminal, 
pero el a ser libera for di de- 
tencion 
prehuicio, 
segun 


OM a conta NOS e siman 
aki. Ainda e ta ser considera 
como un sospechoso crimi- 
nal na Spaña, y e peticion pa 
extradicion no a ser descarta 
a pesar cu e no ta den deten- 
cion mas. 


Ora autoridadnan Spaño a de- 
tene e seis individualnan, nan 
a freeze un cantidad grandi 
di activonan tambe, incluy- 
endo 3 miyon euro den dece- 
nas di cuenta di banco, y 172 
propiedad balora na un total 
di 50 miyon euro. Aproxi- 
madamente 75 mil euro den 
cash a ser confisca, hunto cu 
10 mil euro den joyeria y dos 
arma. 


Polis Spaño a bisa cu B. ta 
“un di e lidernan di e yamado 
Mocro Maffia, considera pa 
Hulanda como su criminal 
mas busca y mas peligroso.” 
Tambe a acus’e di ta “un nar- 
cotraficante den Costa del 
Sol pa basta tempo” cu a trece 
narcotraficantenan di cocaina 
hunto pa un tarifa signifi- 


cante. Tin e creencia cu e seis 
envolvi tabata manehando un 
sistema Hawala unda placa 
y activonan a ser movi rond 
constantemente como parti 
di un skema di labamento di 
placa, cu conexion na Mo- 
rocco, Republica Dominica- 
no, Emiratos Arabes Unidos, 
Hulanda y Spaña. 


Su Ruman, Samir, a ser asesi- 
na na Marbella un decada pasa 
mientras e tabata saliendo for 
di un centro comercial. Auto- 
ridadnan a specula cu Karim 
a tuma over e operacion di 
traficacion di cocaina di su 
ruman. Considera un rival pa 
hefe di crimen organsia Rid- 
ouan Taghi, B. kisas por a ser 
un obheto di asesinato. 


Secretario di Estado kier pa refugiadonan Ucraniano trahando contribui 
350 pa luna na refugio 


(NLTimes)—Secretario di 
Estado Eric van der Burg 
(Asunto di Asilo) kier ta 
refugiadonan Ucraniano 
cu tin trabao paga pa con- 
tribui rond di 350 euro pa 
luna na nan recepcion, el 
a bisa den carta pa parla- 
mento. 


E ta trahando riba un skema 
den cual adultonan Ucra- 
niano trahando ta paga 105 
euro pa persona pa gas, awa, y 
coriente. Y esnan cu ta ricibi 
“catering riba sitio” mester 
paga 242.48 euro pa adulto 
paluna pa cuminda, segun 
RTL Nieuws ta reporta. 


Siman pasa, un mayoria den 
parlamento a apoya e idea di 


tin refugiadonan Ucraniano 
emplea contribui na nan luga 
di refugio. Van der Burg ta 
spera cu esaki lo encurasha 
mas Ucraniano pa busca nan 
mesun luga di biba, cual por 
habri mas espacio den e shel- 
ternan yena pa refugiadonan 
nobo yegando Hulanda. 


E prome recepcion pa re- 
fugiadonan Ucraniano na 
Utrecht, unda hopi ta reg- 
istra ora nan yega Hulanda, 
mester a cera su porta siman 
pasa pa via di capacidad. E in- 
tencion ta pa Ucranianonan 
pasa nan prome anochi den e 
shelter den Jaarbeurs prome 
cu move pa un shelter mas 
sostenibel otro caminda. Pero 
no tin ningun luga disponi- 


bel. 


Partidonan BBB y NSC 
ambos a entrega varios pro- 
puesta pa crea un contribu- 
cion personal pa e grupo aki. 
Sinembargo, segun van der 
Burg, e propuestanan aki ta- 
bata demasiado separa for di 
otro, pues e ta desaroyando 
un skema su mes. 


Van der Burg a skirbi na par- 
lamento cu pa puntra refu- 
giadonan Ucraniano pa paga 
huur, un opcion treci dilanti 
durante e debate di siman 
pasa, tabata demasiado com- 
plica. Esey ta parcialmente 
pasobra refugiadonan por 
crea un derecho di tenencia si 
nan paga huur. 


E Secretario di Estado tam- 
poco no lo obliga nan pa 
paga pa seguro di bida paso- 
bra e ta demasiado trabao pa 
implementa y practica. Un 
obligacion asina lo haci cu 
hopi refugiadonan Ucrania- 


no lo tin derecho riba toeslag 
pa cuido medico. Y pasobra 
hopi Ucraniano ta traha den 
posicionnan temporario, nan 
lo mester cambia entre nan 
seguro y toeslag. 


Un di dos mucha hinca ta muri di heridanan; nan mama asesina den 
accident di auto 


(NLTimes)—polis investi- 
gando un accident di auto 
fatal diaranson atardi a 
descubri dos mucha hinca 
den e cas di e chauffeur 
aproximadamente 10 kilo- 
meter leu for di e sitio di 
accident. Un di e muchan- 
an a muri di su heridanan, 
segun polis a bisa mas at- 
ardi. E muhe cu a muri 
den e accident tabata nan 
mama. No tin ningun de- 
tenido ainda. 


“Un otro mucha a ser trans- 
lada pa hospital cu heridanan 
grave,” polis a bisa. E dos mu- 
cha a ser identifica como ru- 
mannan di 10 y 12 aña, pero 
polis no a bisa cual di nan a 


muri. Bisiña den bisindario 
di e cas a bisa cu e famia por 
ta di descendencia Polaco. 


E investigacion a cuminsa 
despues di un accident fron- 
tal riba e ruta di Noordstraat 
na Wilbertoord, Noord-Bra- 
bant. Un muhe di 42 aña ta- 
bata coriendo un Volkswagen 
ora el a dal un truck Scania 
riba e caminda smal. 


Polis, bombero y paramedi- 
conan a core bay na e sitio. 
Un ekipo di trauma tambe a 
ser desplega via ambulance 
aereo. A pesar di e intenton- 
an pa rebiba e muhe, el a ser 
pronuncia morto na e sitio. 
E chauffeur no a sali herida. 


E causa di e accident no a ser 
anuncia te oras despues. 


E dos muchanan herida a ser 
descubri ora polis a drenta 
e cas di e muhe riba Dot- 
terbloen na Boekel, Noord- 
Brabant. Empleadonan di 
servicio di emergencia a core 
bay na e sitio rond di 2or di 
atardi, incluyendo un ekipo 
di trauma den helicopter. 


“Mi a mira un di e muchanan 
ser pone den e ambulance. 
Esey no tabata agradabel pa 
mira,” un bisiña a conta Om- 
roep Brabant. “E ta algo sor- 
prendente, specialmente pa- 
sobra e ta relata na muchanan 
chikito. Y cu algo asina por 


pasa aki? Normalmente esaki 
ta un bario keto, pues e tin su 
efecto.” 
Polis a lansa un investigacion 
comprensivo pa determina 
kico a pasa den ambos Boekel 


y Wilbertoord. Analistanan 
forensico a ser desplega tam- 
be na e sitio di e accident, y e 
sitio di e hincamento. 

Miles di persona a protesta contra Gobierno di Colombia y ta mustra 
apoyo na Israel 


(EFE) - Miles di persona 
ayera diaranson a mustra 
nan oposicion na presi- 
dente Colombiano, Gus- 
tavo Petro, y su politica, 
nan a tuma e cayanan di 
e principal ciudadnan di 
e pais cu marchanan cu 
tambe a duna apoyo na Is- 
rael. 


Segun Polis, 52.000 persona a 
participa den jornada di pro- 
testa convoca “pa salba” Co- 
lombia y a transcuri di mane- 
ra pacifico y sin incidentenan. 
Cu e grito di “Fuera Petro” 
y “mi no kier un dictadura 
manera esun di Cuba”, por 
a evidencia e resultado di e 
ultimo encuesta di februari 
tocante e popularidad di e 
presidente cu a mustra un de- 
saprobacion di 58%, aunke su 
aprobacion a subi den ultimo 
lunanan. 
“Gobierno di Petro no ta rep- 
resenta nos como Colombi- 
ano” tabata hustifica un di e 
manifestantenan di e marcha 
unda tambe a participa figu- 
ranan politico manera e sena- 
dor Miguel Uribe, di partido 
Centro Democratico. 
Miembro di Camara di Rep- 
resentante Miguel Polo Polo 


a bisa “tin basta motibo pa lo 
cual nos no ta di acuerdo cu 
gobierno di Gustavo Petro.” 
Como motibo principal, Polo 
a destaca e nombramento di 
e presidente , “manera esun 
di Gustavo Bolivar,” na ken 
a nombra “director di Pros- 
peridad Social y no tin perfil 
profesional ni tin experiencia 
militar.” 


Ademas, e bandera tricolor 
Colombiano a marcha hun- 
to cu strea di Israel den un 
manifestacion den cual miles 
di hende na Bogota a cana for 
di Parke Nacional pa despues 
yega te Plasa Bolivar, supues- 
tamente contra corupcion y 
politicanan di Petro. 
“Petro a haya grandi e prob- 
lemanan interno y ta inter- 


veni den problemanan cu 
no ta di su competencia,” un 
otro manifestante cu ta apoya 
Israel a bisa mientras e tabata 
sostene “cu hopi orguyo” e 
dos bandera. 
Mas di binti manifestante, 
marchando cu e bandera 
blauw y blanco a husti- 
fica nan eleccion como un 
manera di manifesta contra 


di e presidente “cu a debilita 
e ehercito Colombiano ora 
a manda armamento militar 
contra Israel.” 
Nombra como “e marcha di 
e mayoria” hunto na cente- 
nares di miles di persona na 
tur e pais cu banderanan y 
borchinan por a lesa e frase 
“Fuera Petro” 
E marchanan tabata un inicia- 
tiva lidera tanto pa oposicion 
ciudadano como derechistan- 
an di Centro Democratico cu 
a reuni na diferente bosnan 
critico di Gobierno Nacional 
riba cayanan. 
Na Medellin e mobilisacion 
a cuminsa na centro di Me- 
dellin, avenida Oriental y 
despues a topa cu e grupo di 
participantenan na avenida La 
Playa. “Marchanan ta necesa- 
rio, nan ta haci presion politi- 
co,” tabata bisa for di un stage 
movil. 
Segun un otro manifestante a 
sigura, e reformanan proponi 
pa Petro no solamente ta gen- 
era violencia y mas pobresa, 
“e pais ta bay dilanti cu com- 
panianan, cu siguridad y cu 
trabou sin mara e hendenan 
cu subsidio.” El a bisa. 


Paraguay: Ciudadanonan ta presenta un proyecto di ley contra 
nepotismo na Congreso 


(EFE) – Ayera a presenta 
un proyecto di ley na Con- 
greso cu ta busca com- 
bati nepotismo na Para- 
guay mediante un inicia- 
tiva popular, despues di 
a acredita na autoridad 
electoral e respaldo di 
54.000 firma, segun pro- 
motor di e proposicion 
y ex-candidato pa vice- 
presidencia di e pais, Sole- 
dad Nuñez, a anuncia. 
A entrega oficialmente 
na Legislativo e proyec- 
to di ley cu “ta prohibi y 
penalisa nepotismo den 
funcion publico”, despues 
cu Tribunal Superior di 
Husticia Electoral (TSJE) 
a certifica cu a cumpli cu 
tur rekisito. 


E proposicion “Chau Nepo- 
tismo”, cu a supera 48.500 
firma rekeri, a haya votacion 
bao e modalidad di firma 
electronico for di un website 
crea pa Husticia Electoral pa 
acoge iniciativanan popular. 
Den e website tin acceso ciu- 
dadanonan cu ta inclui den 
Registro Civico Permanente 


cu mester inclui nan number 
di identidad y un serie di ci- 
franan di verificacion. 
Nuñez a bisa cu ta spera cu 
Senado lo por trata e proposi- 
cion “prome cu maart lo fi- 
nalisa.” 
El a indica cu e proyecto tin 


dos obhetivo, un di nan ta pa 
“prohibi e contratacion di- 
recto di familiarnan den tur 
autoridad publico.” 
“No ta solamente si e tata 
ta duna trabou na su yiu, ta 
cu e yiu mes no lo por haya 
contract di manera directo na 


ningun institucion publico,” 
el a bisa. 
E dirigente a sigura cu den 
caso cu un ser keri di un fun- 
cionario lo ta desea drenta 
den funcion publico, e lo 
mester bay “den igualdad di 
condicion” den un concurso 


publico hunto cu otro candi- 
datonan. 
Ademas, a destaca cu e di dos 
obhetivo di e proyecto ta “pa 
establece cu claridad kico ta e 
castigo of straf di esnan cu no 
ta cumpli cu ley ta bay haya.” 
E iniciativa a surgi debi na un 
debate publico di denuncian- 
an di medionan local tocante 
e contratacion na Camara 
Baha di e yiunan di e presi- 
dente di Congreso, Silvio 
Ovelar, e vice-presidente di e 
pais, Pedro Alliana y di otro 
diputadonan. 
Na december ultimo, presi- 
dente di Camara di Diputa- 
donan, Raul Latorre, a anun- 
cia un investigacion prelimi- 
nar tocante casonan di pre- 
sunto abandono laboral den e 
institucion. 
Den e mesun conferencia di 
prensa, e director di Asesoria 
Huridico y titular interino di 
Recursonan Humano, Max- 
imo Medina, a considera cu 
“no a viola” e norma di nepo- 
tismo ni e leynan referi pa 
drenta den funcion publico. 

(AP) — Eleccion presiden- 
cial tan anticipa na Ven- 
ezuela ta bay tuma lugar 
dia 28 di juli – e cumplea- 
ños di e difunto lider di e 
pais, Hugo Chavez – se- 
gun oficialnan a anuncia 
riba diamars, pushando 
door cu un temporada di 
eleccion preta cu ta pro- 
fundisa duda riba par- 
ticipacion di e candidato 
lider di oposicion como 
tambe di observadornan 
internacional. 


Presidente Nicolas Maduro 
ta ampliamente spera pa pos- 
tula pa reeleccion. Su gobi- 
erno inicialmente a negocia 
detayenan di e eleccion cu un 
fraccion di oposicion sosteni 
pa gobierno Mericano, pero 
diferencia entre e bandanan 
a crece den ultimo dos luna. 


E fecha anuncia pa presidente 
di Conseho Nacional Elec- 
toral, Elvis Amoroso, sinem- 
bargo si a cumpli cu al menos 
un demanda di oposicion pa 
tene eleccion den segundo 
mita di aña. 


Ora Maduro y su adversa- 
rionan a bay di acuerdo cu 
e margen di tempo aki na 
october, e lunanan te cu e 
momento ey tabata destina 


pa permiti mobilisacion di 
campaña, pa oficialnan actu- 
alisa registronan di votador, y 
observadornan internacional 
planea y manda un mision. 


Crucialmente, e acuerdo di 
october, firma na Barbados 
y enfoca riba condicionnan 
cu intencion pa nivela com- 
petencia pa eleccion 2024, 
tambe a haci un yamado pa 
ambos banda pa “promove 
autorisacion di tur candidato 
presidencial y partido polit- 
ico” pa participa den e elec- 
cion tanten cu nan cumpli cu 
ley. 


Pero na januari, corte max- 
imo di e pais a ratifica un 
decision administrativo pro- 


hibiendo e adversario mas 
grandi di Maduro e aña 
aki, Maria Corina Mach- 
ado, di postula pa e cargo. 
Amoroso, bao su capacidad 
anterior como comptroller 
di e pais, a firma e anuncio 
di inhabilitacion di Machado 
berano ultimo. 


E no a menciona Machado su 
candidatura durante su anun- 
cio televisa nacionalmente 
diamars, apenas cuatro dia 
despues cu legisladornan a 
propone na e Conseho Na- 
cional Electoral leal na e par- 
tido gobernante mas cu 20 
posible opcion, variando for 
di mita di april te cu decem- 
berLuna 
pasa, 
negociador 
principal di oposicion, Ge- 


rardo Blyde a bisa cu e grupo 
tabata preferi un voto na de- 
cember. 


David Smilde, un experto 
riba politica Venezolano na 
Tulane University, a bisa cu 
gobierno di Maduro ta busca 
pa cumpli suficientemente 
cu e acuerdo di Barbados cu 
e fecha di 28 di juli pa tene 
esaki na bida, “mientras ta 
presiona oposicion pa purba 
di pon’e kibra of abstene.” 


“Un resultado ideal pa e 
chavismo lo ta pa oposicion 
kibra of abstene, permitiendo 
Maduro gana riba un dia di 
eleccion relativamente lim- 
pi,” el a bisa. “Y cu menos 
cu cinco luna, esaki tambe ta 
pone observacion internacio- 
nal den un posicion dificil.” 
Observadornan 
internacio- 
nal tipicamente tin mester di 
varios luna pa prepara pa un 
eleccion. 


Amoroso a bisa cu ta bay per- 
miti campaña for di dia 4 te 
25 di juli. 


Machado a insisti durante su 
campaña cu ta e votadornan, 
no esnan leal na e partido 
gobernante, cu tin derecho di 
tuma decision riba su candi- 
datura. Diamars, el a pidi sos- 


tenedornan reuni pa un rally 
na occidente di Venezuela pa 
“calma y firmesa” den prox- 
imo dianan, pero no a duna 
splicacion riba con e ta pensa 
di surpasa e prohibicion den 
su contra. 


Machado a gana un primaria 
independiente aña pasa or- 
ganisa pa e Plataforma Uni- 
tario, e fraccion di oposi- 
cion cu sosten di Merca. El 
a gana mas di 90% di e voto, 
cu mas di dos miyon votador 
presentando pa e primaria 
incluyendo na lugarnan do- 
mina pa partido gobernante 
di Maduro. 


Diamars tabata e di 11 ani- 
versario di morto di Chavez. 
Smylde a bisa cu partido 
gobernante ta bay usa su 
cumpleaños 
pa 
mobilisa 
votadornan. 


Mientras candidato di oposi- 
cion ta keda den duda, Mad- 
uro ta bay busca otro seis aña 
a cargo. Henter su presiden- 
cia di un decada ta marca pa 
crisis politico, social y eco- 
nomico. Bao su gobierno, 
miyones di Venezolano a cay 
den pobresa y mas cu 7.4 mi- 
yon a emigra. 


(AP) – Prome minister 
Haitiano, Ariel Henry ta 
luchando pa keda na pod- 
er mientras e ta purba di 
bolbe su pais, unda atak- 
enan di gang a cera e aero- 
puerto internacional prin- 
cipal di e pais y a libera 
mas di 4mil prisonero den 
dianan recien. 


Te cu ayera merdia, Henry ta- 
bata na Puerto Rico, unda el 


a aterisa e dia prome despues 
cu el a keda prohibi di aterisa 
na bisiña Republica Domini- 
cana pasobra oficialnan eynan 
a cera espacio aereo pa avion- 
nan pa y for di Haiti. 


Sin por drenta su pais pa awo, 
Henry ta parce di ta enfrenta 
un impasse mientras un can- 
tidad aumentando di oficial- 
nan ta exigi su renuncia of 
push’e den e direccion aki. 


Henry a enfrenta yamado 
pa su renuncia desde cu el 
a huramenta como prome 
minister cu sosten di comu- 
nidad internacional despues 
di asesinato di presidente Jo- 
venel Moise na juli di 2021. 
Esnan exigiendo su retiro 
ta inclui gangnan buscando 
poder politico, y Haitianonan 
rabia cu eleccionnan general 
no a tuma lugar den casi un 
decada. Nan tambe ta nota cu 
nunca e eligi Henry, y e no ta 
representa pueblo. 


Concannon a nota cu Henry 
a sirbi e termino singular mas 
largo di cualkier prome min- 


ister Haitiano desde cu a es- 
tablece constitucion di e pais 
na 1987. “E no a keda nom- 
bra door di ningun procedura 
Haitiano reconoci,” Concan- 
non a bisa. “Basicamente, 
corte a instal’e.” 


Ripitidamente, Henry a bisa 
cu e ta busca union y dialogo y 
a nota cu no por tene eleccion 
te ora cu ta safe pa haci esaki. 
Na februari 2023, el a apunta 
formalmente 
un 
conseho 
di transicion responsable pa 
sigura cu tin eleccion gen- 
eral, yamando e “un stap 
significante” pa e meta aki. 
Pero a keda retrasa eleccion 
ripitidamente mientras ases- 
inato y secuestro relaciona cu 
gangnan ta keda aumenta na e 
pais. Aña pasa, mas cu 8.400 
persona a keda reporta como 
asesina, herida of secuestra, 
mas cu dobel e cantidad re- 
porta na 2022. 


Henry a sali di Haiti luna pasa 
pa atende un cumbre di cu- 
atro dia na Guyana, organisa 
pa Caricom. Aki ta unda a 
discuti e empeoramento di e 


crisis na Haiti tras porta cera. 


Mientras cu Henry no a pa- 
pia cu medionan di comuni- 
cacion, lidernan Caribense a 
bisa cu el a priminti di tene 
eleccion na mita di 2025. Un 
dia despues, atakenan coordi- 
na di gang a cuminsa na capi- 
tal di Haiti y otro areanan. 
Henry e ora a sali di Guyana 
pa Kenya siman pasa pa reuni 
cu presidente William Ruto 
y pusha pa e lansamento cu 
sosten di Nacionnan Uni di 
un forsa di polis Kenyano, 
cual un corte den e pais Af- 
ricano a duna veredicto ta in- 
constitucional. 


Oficialnan nunca a bisa na ki 
momento tabata spera Henry 
back na Haiti despues di e 
biahe na Kenya, y su paradero 
tabata desconoci pa varios dia 
te ora cu inesperadamente el 
a aterisa diamars na Puerto 
Rico, causando sorpresa. 


E tabata originalmente pro- 
grama pa aterisa na Republica 
Dominicana, pero gobierno a 
cera su espacio aereo y a bisa 


cu avion di Henry no tabatin 
e plan di vuelo rekeri. 


Lidernan Caribense a papia 
cu Henry diamars laat y a 
present’e cu varios opcion, 
incluyendo renuncia, cual el 
a rechasa, segun un oficial re- 
gional anonimo. 


Mientras tanto, prome minis- 
ter di Grenada a bisa cu Hen- 
ry a bisa oficialnan cu su plan 
tabata pa bolbe Haiti. 


Conseho di Seguridad di 
ONU tabatin plan pa tene 
un reunion di emergencia 
ayera pa papia tocante Haiti 
y e problemanan cu Henry ta 
enfrenta. 


The Guardian a reporta cu 
Jimmy Cherizier, alias ‘Bar- 
becue’, un hefe di gang, a 
adverti cu “si Ariel Henry no 
ta renuncia, y si comunidad 
internacional ta continua sos- 
teniendo e, nos ta bay ta bay- 
endo directamente den un 
guera civil cu ta bay conduci 
na genocidio.” 


Venezuela ta pone fecha di 28 di juli pa eleccion presidencial 


Prome minister Haitiano no por drenta su pais 


Mientras candidato di oposicion ta keda inhabilita 


Y ta enfrenta presion pa renuncia 

Hurado ta tende argumentonan di clausura den huicio pa tiramento 
fatal den set di pelicula di Alec Baldwin 


(AP) — Un hurado pronto 
ta bay dicidi si un super- 
visor di arma di pelicula 
mester para responsable 
den e tiramento fatal di 
un cinematografo na man 
di Alec Baldwin durante 
un ensayo riba e set di un 
pelicula Western, mien- 
tras abogadonan a duna 
argumentonan di clausura 
den e huicio di Hannah 
Gutierrez-Reed. 


Gutierrez-Reed, un hoben 
di 24 aña di edad den su se- 
gundo pelicula na momento 
di e tiramento na 2021, a de- 
clara inocencia pa cargonan 
di homicidio imboluntario y 
manipulacion di evidencia na 
un huicio na Santa Fe, New 
Mexico. 


E procedementonan ta un 
preambulo pa un probable 
huicio contra Baldwin pro- 


grama pa juli pa un solo cargo 
di homicidio imboluntario. 
Baldwin, kende a declara ino- 
cencia, tabata puntando un 
revolver riba cinematografo 
Halyna Hutchins ora e arma 
a dispara, matando Hutchins 
y heridando director Joel 
Souza. 


Fiscal ta bisa cu Gutierrez- 
Reed sin sa a trece municion 
real na e set di “Rust” na un 
rancho na Santa Fe, unda e 
balanan a keda pa casi 12 dia 
te e tiramento fatal. 


Dunando su argumentonan 
di clausura, fiscal Kari Mor- 
rissey a describi “fayonan 
constante, sin fin di segu- 
ridad” na e set di “Rust” y e 
“falta sorprendente di dili- 
gencia” di Gutierrez-Reed pa 
cu seguridad cu arma. 
“Nos ta caba exactamente 
unda nos a cuminsa – den 


buskeda di husticia pa Halyna 
Hutchins,” Morrissey a bisa e 
hurado. “Hannah Gutierrez a 
faya di mantene seguridad cu 
arma di candela, haciendo un 
accidente fatal intencional y 
premirable.” 


Fiscalnan ta argumenta cu 
e armero ripitidamente a 
evadi of minimisa protocol- 
nan standard di seguridad cu 
arma, cu por a detecta mu- 
nicion real riba e set. “Esaki 
tabata un wega di ruleta Ruso 
cada biaha cu un actor tabatin 
un arma cu bala falso,” Mor- 
rissey a bisa. 


Abogadonan di Defensa a bisa 
cu problemanan riba set di e 
pelicula a extende mas leu cu 
control di Gutierrez-Reed, 
incluyendo e mal maneho 
di arma na man di Baldwin, 
actor lider y co-productor 
kende miembronan di e team 


tabatin miedo pa confronta. 
Nan ta bisa cu fiscalnan no 
a yega cerca di proba unda e 
municion real a origina, fay- 
ando pa completamente in- 
vestiga un proveedor di mu- 
nicion basa na Albuquerque. 


Decenas di testigo a testigua 
durante e 10 dia di huicio, 
desde expertonan di arma 
di FBI y forensico di escena 
di crimen te un operador di 
un auto di camara kende a 
describi e tiramento fatal y 
a mira Hutchins perde sinti 
den su pia prome cu su mor- 
to. 


Fiscalnan 
detayadamente 
a organisa evidencia foto- 
grafico cu nan ta bisa ta sigui 
e yegada y plamamento di 
e municion real riba e set, 
usando testimonio di testigo- 
nan di e tiramento incluyen- 
do Souza pa reconstrui e dia 
di e suceso riba 21 di october 


2021. 


Fiscalnan ta bisa cu seis ronda 
real haya den set di “Rust” tin 
caracteristicanan casi identico 
– y no ta match municion real 
cu a confisca for di proveedor 
di e pelicula na Albuquerque. 
Abogadonan di defensa ta 
bisa cu no a listra e oficina 
di suministro te cu un luna 
despues di e tiramento fatal, 
socavando e significancia di e 
evidencia fisico eynan. 


Un di dos cargo contra Guti- 
errez-Reed di manipulacion 
di evidencia ta bin di acusa- 
cionnan cu el a entrega un 
saco chikito di posible nar- 
cotico na otro miembro di e 
ekipo despues di e tiramento 
pa evadi deteccion. 
E cargonan contra Gutierrez- 
Reed ta representa un sen- 
tencia posible di hasta tres 
aña den prison. 

Auto a kenter ora el a kita pa un auto cu a corta su dilanti 


Diamars merdia a drenta 
informe di un accidente 
cu hende herida y pega 
den auto, mesora a dirigi 
tanto polis, ambulance 
como tambe ekipo di res- 
cate di bombero. 


Na yegada di e patruya, a bin 
compronde cu aki ta trata di 


un accidente unda un Hyun- 
dai Accent blanco bayendo 
pariba ta haal in auto y a bay 
corta drenta dilanti un Hon- 
da Pilot, pone e chauffeur 
desvia y a kenter den banda 
na e banda drechi di caminda. 


Chauffeur di e Hyundai a 
sigui core bay, pero despues 


di un rato a bira bolbe y para 
responsabel pa e accidente cu 
el a ocasiona. Den e Honda 
Pilot tabatin 3 persona leve- 
mente herida, entre nan un 
mucha. Na yegada di a am- 
bulance a logra saca e victi- 
manan for di e auto y a atende 
e 3 victima y a transporta nan 
pa hospital. 


Ladronnan a kibra drenta 
horta na Ortiz World 
Electronic Store 


Diamars mainta a dren- 
ta informe di un caso di 
kiebro y ladronicia na Or- 
tiz World Electronic Store 
na Avenida Milio Croes, 
mesora a dirigi un patruya 
na e sitio. 


Na yegada di e patruya a bin 
compronde cu aki ta trata 


di un caso unda descono- 
cidonan a kibra drenta y hor- 
ta placa y mercancia. 
Polis a mira cu tin “vinger- 
print” di e ladronnan y mas 
evidencianan cu nan por usa 
pa logra detene e ladronnan. 
P’esey nan a solicita presen- 
cia di e investigadornan tec- 
nico y forensico. 


Polis a tene control den 
trafico na Santa Cruz 


Dialuna atardi polisnan di 
Santa Cruz a tene un con- 
trol den trafico. Esaki den 
cuadro pa haci nos trafico 
mas sigur. 


Awor a para bira cu tin hopi 
chauffeur coriendo auto sin 
cu nan tin rijbewijs y otronan 
hasta sin seguro y varios otro 
papelnan of e vehiculo mes 
no ta na ordo. 

Diadomingo 
anochi 
a 
drenta informe di cu tin 
algun 
hende 
pleitando 
den un auto na e parking- 


lot di Palm Island, mesora 
a dirigi un patruya na e 
sitio. 
Na yegada di e patruya a bin 


nota cu tur cos ta trankil y cu 
ya caba e auto lo a bay, polis a 
purba busca rond pero no a 
bin topa cu nada. 


Polis a bay na e parkinglot di Palm Island 
pa pleitamento den un auto 


Diadomingo 
anochi 
a 
drenta informe di un acci- 
dente na e rotonde Santa 
Cruz, mesora a dirigi un 
patruya na e sitio. 


Na yegada di e patruya a bin 
compronde cu un auto a pasa 
dal e borchi trafico y e impac- 


to a manda e borchi bay dal 
y causa daño na e auto con- 
trario, mientras e auto mes 
cu a accidenta a sigui core 
bay. Polis di trafico a presenta 
y tin e investigacion pa bay 
busca e chauffeur cu a core 
bay. 


Na rotonde Santa Cruz un 
auto a pasa dal borchi trafico 
y manda esaki bay dal auto 
contrario y a core bay 


Diadomingo anochi du- 
rante 
patruya 
polisnan 
a nota un motociclista 
coriendo masha malo mes 
na altura di rotonde Tanki 
Leendert riba E.J.”Watty” 
Vos blvd, mesora nan a bay 
pa par’e cual ordo el a ig- 
nora y a trapa bay. 


El a drenta Cadushi Super- 
market bay pabao un rato 
despues e motociclista a perde 
control y a bay accidenta riba 
un auto y a dal abao cu basta 
sla na su curpa y cara. 


Polis mesora a pidi pa am- 
bulance na e sitio y tambe e 
investigadornan technico y 
forensyco di polis. Na yegada 
di e ambulance nan a atende e 
victima y a transporte cu ur- 
gencia pa hospital. 


Motociclista seriamente herida despues di a accidenta durante un 
persecucion na Tanki Leendert 


Dialuna madruga a dren- 
ta informe di un acciden- 
te na Palm Beach. Mesora 
a dirigi un patruya na e 
sitio. 


Na yegada di e patruya a bin 
compronde cu chauffeur di 
un SUV a sali for di e park- 


ing lot y a dal tras di un Su- 
zuki. A nota cu e chauffeur 
turista di e SUV lo tabata 
bao influencia y a haci alco- 
hol test y esaki a surpasa e 
limite permiti. Polis a detene 
e chauffeur y a transporte pa 
Warda di polis. 


Turista bao influencia a 
accidenta 


riba caya a15 


Diahuebs 7 Maart 2024 


Dialuna anochi a drenta 
informe di un accidente 
di brommer cu hende her- 
ida, mesora a dirigi tanto 
polis como ambulance na 
e sitio. 


Na yegada di e patruya a bin 
compronde cu ya ambulance 
a lanta e victima y bay cune. 


Tabata tin un bruhacion unda 
informe ta bisa brommer y 
un testigo ta bisa bicicleta y 
cu lo ta cacho a bent’e abao 
y el a resulta herida pero ya 
caba e victima ta rumbo pa 
hospital den ambulance. 


Polis y ambulance a bay Pindastraat pa un 
accidente cu hende herida 


Diamars 
madruga 
a 
drenta informe di cu 
tin un persona capucha 
cu cara tapa bulando 
cura pa cura, mesora a 
dirigi patruyanan di San 
Nicolas, Santa Cruz y 
hasta di Oranjestad na e 
sitio. 


E patruyanan a busca tur 
rond den diferente area y 
angulo pero no a encontra 
cu e supuesto Zorro akinan. 


Varios patruya a bay Sabana Basora pa un 
persona capucha y cara tapa bulando cura pa 
cura 


Diamars madruga a drenta informe di un accidente cu 
hende herida na Noord Cura Cabay, mesora a dirigi 
tanto polis como ambulance na e sitio. 


Na yegada di e patruya a bin compronde cu aki ta trata un 
accidente unda un homber stranhero coriendo un auto BYD 
a perde control bay dal riba un mata bira 90 grado y a bay dal 
riba un cura di cas. 


E impacto tabata fuerte tanto e chauffeur como un dama lo- 
cal cu tabata den e auto a resulta herida. Asina mes herida e 
homber a sali for di auto ranca e plachi number y tira esaki 
den mondi. Despues di esey el a kita su flanel pa pone na su 
cabes cu tabata sangrando y a bandona e sitio na pia lagando e 
dama local herida atras. 


Polis a rondia den e mondi y a bin logra haya e plachi number. 
Na yegada di e ambulance nan a atende e dama y a transport’e 
pa hospital. 


Stranhero a accidenta y a 
ranca plachi number auto 
tire den mondi y a bay laga 
dama local herida 


Diamars madruga polis 
a ricibi informe di cu tin 
un hende hortando na e 
kiosconan na Paseo Her- 
encia, mesora a dirigi un 
patruya na e sitio. 


Na yegada di e patruya a mira 
cu e sitio ta reboltia canando 


un poco mas patras a mira un 
sospechoso cu ta cuadra cu 
e descripcion duna di e lad- 
ron, mesora polis a detene y 
den su poder a bin haya mer- 
cancia horta. Polis a pidi e 
vehiculo di transporte y nan 
a hib’e warda di polis pa su 
encarcelamento. 


Polis a logra captura sospechoso cu tabata 
horta for di e Kiosconan na Paseo Herencia 


Diamars mainta tempran a drenta informe di cu tin 
2 adicto ambulante causando problema dilanti un 
snack den Havenstraat, mesora a dirigi un patruya 
na e sitio. 


Na yegada di e patruya a topa cu e 2 adictonan y a hala nan 
atencion pa di tantisimo biaha y a core cu nan for di e sitio. 


Polis atrobe mester a bay 
atende problema di adictonan 
ambulante dilanti un snack 
na Havenstraat 

Europa su Digital Markets Act ta obligando gigantenan den tecnologia 
haci cambio 


(AP) - Europeonan cu ta 
haci uso di nan telefon y 
computer e siman aki lo 
tin opcionnan nobo pa 
browser, ‘search engine’, 
unda pa downloa aplica- 
cion pa iPhone y con nan 
coleccion di data personal 
online ta ser usa. 


Nan ta parti di cambionan 
rekeri bao Digital Markets 
Act (DMA), un set di regu- 
lacion di Unionnan Europeo 
cu 6 compania clasifica como 
“gatekeepers”, 
Amazon, 
Apple, Google su compa- 
nia mayor Alphabet, Meta, 
Microsoft y doño di TikTok 
ByteDance, lo mester sigui 
esaki despues di diaranson. 


DMA ta e mas recien den un 
serie di regulacion cu Europa 
a aproba como un lider global 
den mantene control riba e 
dominancia di companianan 
grandi di tecnologia. Gigan- 
tenan di tecnologia a respon- 
de, algun biaha dudoso, pa 
medio di cambia nan manera 
di hopi tempo di maneha nan 
negoshi, manera Apple per- 
mitiendo hende instala apli- 
cacionnan fuera di su App 
Store. 


E reglanan nobo aki tin meta- 
nan vago y amplio di haci e 
mercado digital mas husto y 
mas facil pa competi cune. 
Nan a cuminsa nan esfuer- 
sonan rond di mundo pa bay 
den contra di e industria di 
tecnologia y nan accion ta au- 
mentando. 


Ki companianan mester 
sigui e reglanan? 
Mas o menos 22 servicio, for 
di sistemanan di operacion te 
na aplicacionnan pa manda 
mensahe y plataformanan di 
rednan social lo ser impacta 
pa DMA. 


Esamki ta inclui servicionan 
di Google manera Maps, 
YouTube, Chrome y Android 
su sistema di operacion ade- 
mas di Amazon su Market- 
place y Apple su browser y 
sistema Safari cu IOS. Meta 
su Facebook, Instagram y 
WhatsApp tambe ta inclui di 
mesun manera cu Microsoft 
su Windows y LinkedIn. 


E companianan ta enfrenta 
e menasa di boetnan pisa cu 
ta bal te hasta 20 porciento 
di e ganashi global pa viola- 
cionnan ripiti, cual por yega 
biyones di dollar of te hasta 
ruptura di nan negoshi pa 
“violacionnan sistematico.” 


Ki efecto e reglanan lo tin 
na nivel global? 
Digital Markets Act ta un 
logro fresco pa e Union Eu- 
ropeo di 27 nacion den su 
rol como un ‘trendsetter’ 
mundial ora ta trata di pone 
control riba e industria di tec- 
nologia. 


E bloke anteriormente a gol- 
pia Google cu boetnan den 
casonan anticonfiansa, a crea 
reglanan pisa pa limpia red- 
nan social y lo trece regula- 
cionnan pa inteligencia ar- 
tificial cu lo ta e prome den 
mundo. Awo, luganan mane- 
ra Hapon, Britania, Mexico, 
Sur Korea, Australia, Brazil y 
India ta creando nan propio 
version di reglanan similar na 
DMA cu e meta di preveni cu 
e companianan di tecnologia 
lo domina e mercado digital. 
“Nos ta mirando copianan 
rond di mundo caba,” Bill 
Echikson di Center for Eu- 
ropean Policy Analysis basa 
na Washington. DMA “lo 
bira e standard” pa regulacino 
digital den e mundo demo- 
cratico. 


Con download aplicacion 
lo cambia? 
Den un di e cambionan mas 
grandi, Apple a bisa cu nan 
lo laga usuarionan di iPhone 
Europeo download aplica- 
cion fuera di su App Store, 
cual ta bini instala riba su dis- 
positivonan mobil. 


E compania tin hopi tempo 
ta resisti e movida aki, cu 
un gran parti di su ganashi 
biniendo for di un tarifa di 
30 porciento cu e ta cobra pa 
pagonan, manera subscrip- 
cionnan di Disney+, haci via 
e aplicacion di iOS. Apple a 
adverti cu download aplica- 
cion for di otro sitio por bini 
cu siguridadnan di riesgo 
agrega. 


Awo, Apple lo recorta e tari- 
fanan cu nan ta colecta for 
di desaroyadornan den Eu- 


ropa cu opta pa keda dentro 
di e compania su sistema pa 
procesa pago. Sinembargo lo 
agrega un tarifa di 50 euro 
cent pa cada aplicacion instala 
via app store di tecer par- 
tido, cual criticonan ta bisa 
lo evita cu e varios aplicacion 
gratis existente, ken su desar- 
oyadornan actualmente no ta 
paga ningun tarifa, lo retira. 


“Dicon nan lo opta pa un 
mundo unda nan tin cu paga 
50 cent pa cada usuario?” 
Avery Gardiner, Spotify su 
director global di politica 
di competencia a comenta. 
“Esaki ta nifica cu ningun di 
e app store alternativo lo haya 
atencion, pa motibo cu nan lo 
perde di un gran cantidad di 
aplicacion cu mester ta pre- 
sente pa e clientenan haya e 
app store atractivo.” “Esaki 
ta practicamente den contra 
di DMA su proposito,” Gar- 
diner a declara. 


Brussels lo monitor di cerca 
si e companianan ta cum- 
pliendo. 


Hefe di competencia Mar- 
grethe Vestager a bisa e siman 
aki cu despues di 10 aña na 
e trabao, “mi a mira un can- 
tidad grandi di casonan anti- 
confiansa y hopi creatividad 
tocante con pa traha evadi- 
endo e reglanan cu nos tin.” 


Con hende lo haya mas 
opcion online? 
Consumidornan no lo ser 
obliga pa tuma e opcion auto- 
matico pa servicionan clave. 


Usuarionan di Android lo 
por scoge ki search engine 
nan kier usa automatica- 
mente mientras cu usuarion- 
an di iPhone lo por scoge cua 
browser ta esun automati- 
co. Europeonan lo mira un 
panataya riba nan dispositivo 
unda nan por haci e scogen- 
cia. Microsoft, mientrastanto, 


lo stop di obliga hende usa e 
browser Edge. 
E idea ta pa stop cu e usu- 
arionan lo sinti obliga di usa 
Apple su Safari of Google 
su aplicacion. Sinembargo e 
hungadornan chikito ta preo- 
cupa toch cu nan lo termina 
pio cu antes. Usuarionan po- 
siblemente lo keda cu loke 
nan conoce caba pa motibo 
cu nan no sa nada tocante e 
otro opcionnan, Christian 
Kroll, CEO di e search en- 
gine basa na Berlin Ecosia a 
comenta. 


Ecosia ta pusahdno pa Apple 
y Google agrega mas infor- 
macion tocante e servicionan 
rival riba e pantayanan aki. 
“Si hende no sa ki e alterna- 
tivanan ta, e ta tiki probabel 
cu hopi di nan lo selecta e al- 
ternativa,” Kroll a bisa. “Mi ta 
un fanatico di DMA. Mi no 
ta sigur ainda si esaki lo tin e 
resultado cu nos ta spera. 


Con buskedanan riba in- 
ternet lo cambia? 
Algun resultado riba Google 
lo aparece diferente, pa mo- 
tibo cu DMA ta prohibi pa un 
compania duna preferencia 
na su propio serviconan. 


Esaki kiermen cu por ehem- 
pel, buskedanan pa un hotel 
awo tin un extra “carousel” 
di sitionan manera Expedia. 
Mientras e boton di Google 
Flights den e resultado di e 
buskedanan lo keda retira y 
e website lo ta entre e web- 
sitenan marca blauw riba 
e pagina di resultado di e 
buskeda. 


Usuarionan tambe lo tin e 
opcion di opta pa no crea un 
perfil di nan pa marketing 
personalisa basa riba nan ac- 
tividad online. Usuarionan di 
Google lo ricibi e opcion di 
stop cu data por ser comparti 
entre e compania su servicio- 
nan pa yuda nan cu avisonan 
digital. Meta lo permiti e usu- 
arionan separa nan cuentanan 
di Facebook y Instagram pa 
asina nan informacion per- 
sonal no por ser combina pa 
avisonan digital. 


DMA tambe ta rekeri pa e 
sistemanan di mensahe por 
traha cu otro. Meta, cual ta 
dnoo di e unico dos aplica- 
cion di mensahe cu ta cay 
bao e reglanan, ta permira di 
trece un proposicion di con 
e usuarionan di Facebook 
Messenger y WhatsApp por 
intercambia mensahe, video 
y imagennan. 

Estrella y Britannia ta parti punto den e categoria Open Damas 


E campeonato di futbol 
femenino division Open 
di AVB a continua na com- 
pleho deportivo Franklyn 
Bareño na Piedra Plat. 
Aki tres wega en total a ser 
hunga riba un solo dia. 


BRITANNIA vs ESTRELLA 
Nos a bishita e wega di 6or 
entre e Lady Pumanan di 
Britannia y e naranhadanan 
di Sta. Cruz, Estrella Damas. 
Nos a wak un bon partido di 
futbol entre e dos ekiponan 
aki. Un Britannia cu a sali y 
tuma e iniciativa bon coman- 
dando e wega pero padilanti 
no tabata skerpi suficiente 
den nan acabadanan. Estrella 
a defende bon y tabata skerpi 
riba cada hugada. Britannia 
mes a haya varios chens pa- 
dilanti cu tironan di leu y al- 
gun ocasion nan so cu keeper 
Princess Tucker cu a para tur 
bala. 
Ta bon pa bisa acerca cu 
keeper di Estrella, Tucker 
tabata simplemente formida- 
bel e atardi aki cu paradanan 
increibel. Sin duda un bon 
keeper pa tene cuenta cune 
pa loke ta seleccion di Aruba. 
Tambe e regreso di Wendy 
Angela den Estrella sigur ta 
un refuerso enorme den e 
parti di atake. Na half e wega 
tabata empata 0 - 0. Den e di 
dos tempo, Britannia a sigui 
presiona pa asina purba na 


habri e marcador unda nan 
ta logra esaki pa medio di e 
alero Stacey Lampe. Tur cos 
a mustra cu Britannia lo por 
bay cu e victoria pero e bolan- 
te di Estrella, Liandra Angela 
ta percura pa e gol di empate 
pa e 1 - 1 riba un asistencia di 
Wendy Angela y asina tambe 
e wega a termina. 
Den e otro dos weganan den 
Damas Open 


LA FAMA vs RIVER PLATE 
Un incidente entre e hunga- 
dornan riba tereno di wega 
a pone cu e wega entre La 
Fama y River Plate a ser para 
pa e referee na di 76 minuut. 
Na es momento ey La Fama 
tabata gana cu e score di 5 - 1. 
E golnan di La Fama a keda 
anota pa Joyce Chen, Zyana 
Rogers, Jeanelle Kock y 2 gol 
di Kayleen de Cuba. E unico 


gol di River Plate a bini di 
Jesslind Clemencia. Mester 
bisa lamentablemente tabata 
tin varios carchi cora cu a ser 
parti den e wega aki. 


RCA vs DAKOTA 
Den e wega di RCA contra di 
Dakota esaki a wordo domina 
pa e ekipo tricolor. RCA ta- 
bata productivo y ta anota 
6 gol y sin permiti encontra 


pa hiba e triunfo di 6 - 0. E 
golnan di RCA a keda anota 
pa Ellen de Jong cu dos gol, 
Amy Henao tambe cu dos 
gol mientras Genisis Hazel y 
Niamh Tromp ta anota 1 gol. 


Diadomingo awor dia di 
maart lo tin 3 wega den Com- 
pleho Deportivo Franklyn 
Bareño na Piedra Plat cum- 
insando for di 4or di atardi. 


Ganadornan premia durante clausura di Weganan Interinsular 
Aruba 2024 
Aruba a conkista 11 medaya 


Diasabra nochi den un es- 
fera festivo a tuma luga clau- 
sura di Weganan Interinsu- 
lar 2024. Despues di dos dia 
di competencia sumamente 
exitoso cu a inicia na Aruba, 
a ofrece e delegacionnan di 
Boneiro, Corsou y Aruba un 
recepcion. 


Durante e ceremonia di clau- 
sura, diferente orador a hiba 
palabra, entre otro, Minister 
di Enseñansa y Deporte, Endy 
Croes; directora di Comunidad 
y Cuido di Boneiro, Sra. Silva- 
na Janga-Servilia; y directora di 
Cultura y Deporte di Corsou, 
Sra. Lizette Sambo-Velder. 


Tambe a haci entrega di premio 
na e scol- y ganadonan overall 
di e disciplina di dam, trefbal y 
ahedres. 
En total Aruba a conkista 11 
medaya, di cual 6 ta di oro, 3 di 
plata y 2 di brons. 
Corsou a logra segundo lugar cu 
9 medaya, di cual 2 ta di oro, 4 di 
plata y 3 di brons. 
Boneiro a logra 7 medaya, di 
cual 1 ta di oro, 2 di plata y 4 di 
brons. 


Mester remarca cu e medayanan 
individual a ser otorga despues 
di cada partido final. 


Ademas di esaki, a reconoce y 
gradici Mildred Wever, Esmond 
Jones, 
Gersinio 
Constansia, 
Stallone Isenia y Naftalie Rier, 
kendenan ta motornan tras di e 
weganan escolar na e tres isla- 
nan. 


E anochi a culmina cu un bunita 
show di carnaval di e grupo di 
baile Dazzling Dancers, Evolu- 
tion Entertainment y Quality 
brassband, kendenan a deleita 
nos bishitantenan cu nos cel- 
ebracion cultural mas grandi. 


Weganan Interinsular lo con- 
tinua na Boneiro di 14 pa 17 
di maart, unda cu e hobennan 
lo participa den e disciplina di 
basketball, aquatlon y futbol. E 
clausura lo tuma luga na Corsou 
di 11 pa 14 di april, unda cu e 
scolnan lo participa den e disci- 
plina di basketball, atletismo y 
volleyball. 


A18 deporte 
Diahuebs 7 Maart 2024 
Fiscalnan Spaño ta acusa coach di Real Madrid Carlo Ancelotti di 
fraude di impuesto y ta busca sentencia den prizon 


(AP) - Fiscalnan di estado 
Spaño a acusa Carlo An- 
celotti di fraude di im- 
puesto, acusando cu el a 
usa companianan ‘shell’ 
pa sconde partinan di su 
ingreso durante su prome 
tempo cu e club un decada 
atras. 


Fiscalnan na Madrid a bisa 
den un declaracion diaran- 
son cu nan ta acusando An- 
celotti di dos caso di fraude 
di impuesto y ta buscando 


un sentencia den prizon di 4 
aña y 9 luna. Nan ta acusa e 
coach Italiano di a defrauda 
1 miyon euro den aña 2014 y 
2015 pa medio di solamente 
declara e ingreso cu el a ricibi 
for di Real Madrid mientras 
e tabata omiti su ingreso di 
otro fuentenan. 


Varios hungado profesional y 
managernan a crea un com- 
pania cu ta doño di e dere- 
chonan pa usa nan nomber 
y imagen pa propositonan 


comercial. Sinembargo e fis- 
calnan ta bisa cu Ancelotti a 
crea un sistema “confuso” di 
companianan pa sconde su 
extra ganancianan. Ancelotti 
aparentemente a haci uso di 
companianan cu “no tabatin 
actividad real” basa fuera di 
Spaña pa “asina ni su persona 
ni e companianan menciona 
mester paga impuesto riba 
e sumanan grandi genera na 
Spaña of fuera di nos pais,” e 
fiscalnan a bisa. Un di e com- 
panianan tabata basa na Vir- 
gin Islands. 


Nan a bisa cu Ancelotti no 
a declara su ganashinan cu a 
yega te na 1.2 miyon euro den 
aña 2014 y casi 3 miyon euro 
den aña 2015, tambe a omiti 
declara dos propiedad cu e tin 
den exterior. Nan a bisa cu e 
coach a ricibi for di impuesto 
casi 40,000 euro pa aña 2014 
y 530,000 euro pa aña 2015. 
Ancelotti, di 64 aña a coach 
Madrid for di aña 2013 pa aña 
2015 prome cu e bolbe uni na 
e club den aña 2021. 


Ancelotti ta un di futbol su 
coachnan mas exitoso. E ta e 
unico coach cu a gana e liga 
di campeonnan 4 biaha, dos 
biaha cu Madrid y dos biaha 
cu AC Milan y e unico coach 
cu a gana titulonan di liga do- 


mestico na Inglatera, Spaña, 
Italia, Alemania y Francia. 
E ta esun mas recien den 
un cantidad di perfil di fut- 
bol grandi cu ta enfrenta ac- 
cion di autoridadnan Spaño 
a causa di impuesto cu no a 
ser paga, aunke ningun a ser 
manda prizon te ainda. 


Ex coach di Madrid Jose 
Mourinho a ricibi un senten- 
cia suspendi di 1 aña despues 
cu el a declara su mes culpa- 
bel di fraude den aña 2019. 
Hungadornan strea Lionel 
Messi y Cristiano Ronaldo, 
entre otro, a ser declara cul- 
pabel di fraude di impuesto 
na Spaña, similar na Ance- 
lotti, Mourinho, Ronaldo y 
Messi a ser acusa tambe di 


usa companianan fuera di 
Spaña pa sconde ganashi. 


Den e casonan aki, Ronaldo 
a keda di acuerdo pa paga un 
boet di 19 miyon euro den 
2019 y a ricibi un senten- 
cia di 2 aña cu e no mester a 
cumpli den prizon. Messi y 
su tata a ser declara culpabel 
di defraude autoridadnan di 
impuesto di 4.1 miyon euro 
y tambe a evita un sentencia 
den prizon pa medio di paga 
boetnan pisa. 


Na Spaña, hues por suspende 
un sentencia di menos di 2 
aña pa personanan cu ta com- 
etiendo un crimen pa prome 
biaha. 


S.V. Unistars ta bari Atlantico cu 8-0 den Liga Honor Plata 


Diamars dia 5 di maart, 
S.V. Unistars a enfrenta 
Altantico Deportivo na 
Centro Deportivo Frans 
Figaroa na Noord pa nan 
di tres wega den poulle A 
pa e Liga Honor Plata. 


E ekipo di division uno di 


S.V. Unistars ta gana atlantico 
cu score di 8-0. Asina nan ta 
bay back na cas cu tres punto 
valioso. E ekipo ta invicto 
y cu 9 punto na prome luga 
den e etapa di poulle A. 


E prome gol a cay 36 minuut 
despues cu wega a cuminsa, 


hinca pa Albert Francis “Kill- 
er” y asisti pa capital Rick 
Engelbrecht. Despues a sigui 
otro golnan entre otro for di 
Randolph Werlemen, asisti 
pa Jeandrick de Cuba, dos di 
Margin Kock, Camilo San- 
chez y Danny Sint Jago. Tam- 
be tabatin gran prestacion di 


keeper Jonathan Sanchez. 


Spirito durante wega tabata 
halto y fanaticonan di e eki- 
po di Pos Chikito no a de- 
sapunta den nan apoyo, cual 
a ser acompaña hasta cu un 
presentacion chikito di brass- 
band. 


Despues di e victoria aki, S.V. 
Unistars ainda lo tin ocho 
wega mas pa yega e Division 
di Honor pa prome biaha 
den historia di e club. Dia 11 
di maart binidero, e ekipo lo 
enfrenta C.D.R.A cuminsan- 
do 7or di anochi na CD Frans 
Figaroa. 


Resto di e schedule di S.V. 
Unistars den Liga Honor 
Plata ta inclui un wega contra 
Bubali dia 25 di maart, 9or di 
anochi; contra United dia 7 
di april, 8or di anochi; contra 
Caquetio dia 16 dia april, 8or 
di anochi y C.D.R.A atrobe 
dia 28 di april, 4or di atardi 
tur tumando luga na CD 
Frans Figaroa. 


Potretnan cortesia di S.V. 


Unistars riba Facebook. 

Resultado Sorteo 
maart 06 


Cadena Alexander Lottery ta presenta resultado di weganan di suerte 


merdia 




1114 
8260 


FP 


842 


Sorteo # 4202 


Sorteo # 2258 


2214 


5068 


Sorteo # 4202 


FP 


4367 


Sorteo # 4202 


Sorteo # 1076 


Geminis 


8398 


X2 


2 
Letter 
C 


1 
1 
4 


156 


0 
9 


154 


0 
0 
0 
0 
0 



8 



10-13-19-20-26 


06-24-29-34-35 


5457 


Joker 


1212 
100.000,- 


x Jackpot 
x Match 4+ 


Proximo Jackpot 


X2 


366 


x Jackpot 


Sorteo # 8188 
Sorteo # 2473 


Sorteo # 1937 


5014 


3110 


Sorteo # 7232 


x Jackpot 


x Match 4 
x afl. 12,00 


X2 


0381 


Sorteo # 5991 


Sorteo # 921 


x afl. 500,00 


x afl.15,00 
x afl 50.00 


Leo 


Mega Ball 


Proximo Jackpot 


250.000,- 


x match 4 


Sorteo # 


Sorteo # 


x afl 8,00 


x Match 4 
0316 


X2 


Proximo Jackpot 


58.000,- 


Sorteo # 6408 


Afl. 350.000,- 


anochi 


diario 
Korsou 
super4 
flamingo 


0889 
5344 
5665 
8923 
3326 
6924 
super5 
4865 
1800 
6655 
- 
9783 


Diabierna 8 Maart Dia Internacional di 
Hende Muhe 


Comicion pa celebra “Dia Internacional 
di Hende Muhe” di Centro di Bario Playa 
Pabao (CBPP) ta invita nos hendenan 
muhe y nan pareha pa un anochi 
interesante y sumamente informativo en 
conexion cu Dia Internacional di Hende 
Muhe 2024. 


E anochi aki lo ta na Centro di Bario Playa 
Pabao, diabierna dia 8 di maart anochi di 7 
pm - 9pm . Entrada ta gratis. E simpatico y 
elegante notario Sra. Rodrigez-Taekema lo 
ta nos orador principal cu capitulo 2, Riba 
peticion di e publico, cu ta desea mas di e 
temanan encuanto testament, partnerschap 
registra, schenking y e libertad pa laga duna 
bo pertenencianan na esun cu abo kier. E aña 
aki ta agrega e tema di erfpacht recht. Nos por 
corda e sala “full house” aña pasa y e tantisimo 
preguntanan. 


Lo tin un ora social cu grupo di baile di 


CBPP, poemanan recita pa e poetanan Omaira 
Britten, Ruthy Vrieswijk y Ariana Koolman, 
cu ya por ser considera famia di CBPP y cu e 
dushi y fantastico canto di e homber “chikito 
grandi “ cu sa kico ta crea dushi ambiente cu 
su potente voz: Quincy Hasham, y un of mas 
cantante sorpresa e biaha aki. 


Lo tin mas sorpresa agradabel y bunita 
durante e anochi di celebra dia Internacional 
di Hende Muhe aki den CBPP pa nos bunita 
hende muhenan di Playa Pabao y vecindario. 
Y lo tin un cariño sorpresa, recuerdo di e dia 
ey, pa e prome 50 muhenan cu yega CBPP. 
MC lo ta e dinamico cabayero presidente di 
CBPP Dennis Burke, e homber cu ta traha 
incansablemente pa su bario ya ta algo mas di 
45 aña caba. 


Ministerio di Cultura y Comision 
Celebracion Dianan Nacional ta 
organisa: 
Competencia escolar di 
fotografia y baile: “Aruba, 
orguyo di nos tur” 


Manera ta un tradicion tur 
aña pa e celebracion di nos 
dianan nacional, Ministe- 
rio di Cultura ta organisa 
actividadnan 
colectivo 
pa scolnan por participa 
y gana premio. Ademas 
ta distribui material ilus- 
trativo, y educativo riba 
e historia y realisacion di 
nos Himno y Bandera pa 
scol preparatorio y basico. 


Pa e aña aki Ministerio di 
Cultura y CCDN ta organisa 
competencia escolar di foto- 
grafia y di baile. Un invita- 
cion ta bay na scolnan prepa- 
ratorio y basico pa participa 
den e competencianan aki y 
asina demostra talento y cre- 
atividad di e alumnonan y cu 
e oportunidad pa gana pre- 
mio pa nan klas. 


Competencia Escolar di 
Fotografia: 
Pa participa e alumno mester 
saca un potret di loke ta laga 
nan sinti orguyoso di Aruba 
y hunto cu e potret ta manda 
un texto cortico, splicando 
dicon e potret ta laga e alum- 
no sinti orguyoso. Tur mucha 
por saca potret, e potret mes- 
ter wordo saca horizontal y 
na final e scol lo scoge e miho 
potret pa entrega na Comis- 
ion Celebracion Dianan Na- 
cional via e-mail CCDN@ 
cultura.aw . Potret por wordo 
saca cu celular of camara y e 
potret mester wordo entrega 
prome cu 14 maart pa 12’or 
di merdia. Tur scol prepara- 
torio y basico por participa, 
lo anuncia un ganador pa scol 
preparatorio y un ganador pa 
scol basico. E premio lo ta 


350 florin na ‘kadobon’ pa e 
klas ganador. 


Competencia Escolar di 
Baile: 
Tambe e aña aki lo organisa 
pa scolnan basico, un Com- 
petencia Escolar di Baile. Tur 
klas di scol basico por manda 
nan video di baile creativo 
uzando e audio di e jingle 
“Aruba, orguyo di nos tur”. 
E video mester wordo graba 
horizontal y e video mes- 
ter wordo manda via e-mail 
prome cu 14 maart pa 12’or 
di merdia na CCDN@cul- 
tura.aw . E competencia tin 
dos categoria, uno di 1-3 klas 
y di dos categoria di 4-6 klas. 
E ganador di 4-6 lo mester 
presenta e baile di e jingle 
dia 17 maart riba Plaza Lib- 
ertador Betico Croes durante 
e manifestacion cultural. E 
premio pa e ganador lo ta 750 
florin na ‘kadobon’ pa e klas- 
nan ganador. 


Coleccion Aruba 
Pa mas informacion di Aru- 
ba su Himno y Bandera por 
bishita e sitio www.coleccion. 
com . Esaki ta un portal cu e 
herencia documental y au- 
diovisual di Aruba, na unda 
tur studiante y Aruba en 
general lo por haya cantidad 
di informacion di nos Pais 
Aruba y como tambe di nos 
Celebracion di Dia di Him- 
no y Bandera. Ministerio di 
Cultura y Comision Cel- 
ebracion di Dianan Nacional 
ta haci un cordial invitacion 
na tur scol, docente y alumno 
pa haci bon uso di e portal di 
informacion aki. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Oduber 
Tel. 582 1780 


San Nicolas: 
Seroe Preto 
Tel. 584 4833 


TIN MESTER 
Perfect Landscaping 
tin mester di 
tuinman 
pa diferente di su 
departamentonan. 
Pasa personalmente jena un 
aplicashon. 


_______________________________217611 


Ban Brazil, e wega di Mens Erger Je Niet 
Live ta bay cuminsa! 


Centro di Bario Brazil 
ta haci un yamada na tur 
grupo cu a duna nan ok via 
di Whatsapp, cu e fecha 
cu gruponan mester con- 
firma nan participacion 
ta dia 26 di Maart 2024, for 
di 7:00pm te 10:00pm na 
Centro di Bario Brazil. Ta 
64 grupo so por participa 
den e campeonato pero 
lo reserva 10 luga por si 
acaso algun grupo no bin 
confirma nan participa- 
cion. 


E fecha oficial cu e campe- 
onato mes ta cuminsa ta dia 
20 di april 7:00PM. Cuminsa 
traha riba boso spandoek, 
uniform, borchi pa identifica 
bo grupo dia di apertura. Bin 
inscribi y sigura bo grupo pa 
bo no perde bo oportuni- 
dad pa participa, den e di 16 
aniversario di Mens Erger Je 
Niet LIVE 2024. 


Aña pasa despues di hopi 
susto Fusion Girls & Boys a 
bira e campeon invicto, sigui 
pa e sub-campeon Exclusive, 
na di tres luga a keda Keep 
On Walking, na di cuater 
luga a keda Eagle Giants.Pa 
mas informacion por tuma 
contact cu Eddie Dandlau na 
cell 566-2208 of Whatsapp. 


Pronostico di tempo 


Tempo: 
Awe tardi y awe nochi: 
parcialmente 
nubla 
y 
generalmente seco 
Den marduga y mañan: 
parcialmente nubla cu un 
awasero breve 


Temperatura 
maximo 
32 
grado Celsius 
Temperatura 
minimo 
26 
grado Celsius 
Indice di calor (heat index) 
den y rond di oranan di 
merdia: 33 pa 38 grado 
Celsius 
UV index: 10 


Bahada di solo : 6:49 pm 
Subida di solo : 6:52 am 


Biento: 
Modera for di direccionnan 
entre oost-noortoost y oost- 
zuidoost; 
Forsa 3 te 4 (11 te 30 km/ora, 
7 te 16 nudo). 
Den dia basta fuerte te fuerte 
den rafaga; 
Forsa 5 te 6 (31 te 50 km/ora, 


17 te 27 nudo). 


Situacion 
general 
di 
tempo pa proximo 24 ora: 
Extension di un area di 
presion halto riba Atlantico 
lo domina e tempo den 
region 
local. 
Esaki 
lo 
mantene weer generalmente 
seco cu solamente chens pa 
un awasero pasahero te breve 
durante proximo 24 ora. 


Condicionnan 
maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na 
partinan 
oost 
te 
noordwest 
di 
costa: 
generalmente 
modera 
cu 
olanan di 4 pa 5, localmente 
6 pia. 


Like us on 
Facebook 


facebook.com/bondianoticia 

Lagrimanan y flornan por seca, su 
recuerdonan y tur loke el a haci y 
significa pa nos 
lo keda graba pa semper den nos 
mente y curason. 


“Cerca Senjor mi ta na paz manera 
yui serka su mama” 
(Salmo 131) 


Cu inmenso dolor na nos curason 
pero conforme cu boluntad di 
Dios nos ta anuncia fayecimento di 
nos mama, suegra, wela, bisawela, 
ruman y tanta stima 


Glenda Helena Goeloe 
*18 augustus 1941 - † 3 maart 2024 


Yuinan: 
Anthony y Charrise Kirchner-Quant 
Angelo y Suzy Kirchner-Werleman 
Andy Kirchner 


Nieto(a)nan: Christian y Josefine Kirchner-Witteveen 
Myron Kirchner y Inoira Maduro 
Joël Kirchner 
Kimberly y Jonathan Baarh-Kirchner 
Tanya-Mariah y Richard Filiciana-Kirchner 
Noami Kirchner 
Dwayne Kirchner 
Joshua Kirchner 


Tur su Bisanieto(a)nan: Xeina, Celina, Rowan, Tahnee, Emmanuel, 
Nathan, Benjamin, Ivy, Aurielle, Levie 


Rumanan: Graciela Wijngaarde-Goeloe y famia (Hulanda) 
Norman y Rosa Goeloe y famia (Curacao) 
Sygline y Peter Verdelis y famia (Hulanda) 
Sonia Goeloe y famia (St. Eustatius) 
Rugia Goeloe (Curacao) 


Tata di su yuinan: Angel Kirchner y famia 


Bon amigonan: 
Grace Werleman y famia 
Julio Croeze 
Junior y Zoyla Croeze y famia. 


Sobrino(a) nan, Primo(a) nan, Conocirnan, Bisiñanan, ayudantenan 
di Cas Cristelle 


Demas Famia: Goeloe, Kirchner, Quant, Werleman, Filiciana, 
Baarh, Wijngaarde, 
Salas, Verdelis, Minguel, van der Weert, Arvelo, Pinedo, Vaseur, 
Victoria, Granville, Hato, de Castro. 


Nos disculpa si den nos tristeza nos por a lubida di menciona un 
famia of conocir. 


Ta invita pa e acto di entiero cu lo tuma lugar diasabra 9 di maart 
2024 na Aurora Funeral Home di 2:00 pa 4:00 pm, despues lo sali 
pa Santana Catolico Pastoor Kraanwinkel na Paradera. 


Nos ta lamenta cu despues di entiero nos no por ricibi bishita di 
condolencia na cas. 


"Dios ta amor... y amor ta Dios, 
maske mi no ta na e mundo aki, tur dia lo mi 
ta banda di boso Curazon, mi por stens di 
loke Señor ta hasi" 
Salmo 33 


Cu honda pena, pero conforme cu voluntad 
di Dios, nos ta participa fallecimiento di nos 
mama, wela, bisawela y tanta stima: 


Sra. Edith Elvira Ponson-Fawcett 
mihor conosi como ‘NENA PONSON’ 
*01-11-1936 †03-03-2024 
Viuda di Herman E. Ponson ”MANCHITO” 


Su hende nan stima: 
Vivian y Cor Storm-Croes 
Monique van der Horn y Jofren Krosendijk 
Jocean, Joey, Joa y Elise 
Marjolein y Eugene de Zwart-Storm 
Nathan, Carmen, Raph y Lenn 
Angelique van der Horn y Andre Croes 
Ilajay, Alexander y Jacob 
Carlos F. (Fanfito) Croes 
Carlos y Katie y yiunan 
Luz y Bart 
Paola y Maas 
Kevin 
Mildred y Bart Guliger-Croes 
Miriam Croes 
Pedro C. (Carlito) Croes 
Eddy Croes 


Ayudante stima: Maria (Mary) Eugenia. 
Demas famia na: Colombia, Merca, Hulanda, Brazil y Francia. 
Su amiganan stima: Fanny, Helen, Emperatriz, Nuhad, Mildred, 
Evelina R., Trina, Celsa, Olivia, Maybeline, Carolina, Neke, Evelina 
H., Femmy, Elivia y Anna. 
Tur su amiganan di Women’s Club of Aruba. 
Demas famia: Fawcett, Ponson, Ruiz, van der Horn, Storm, Croes, 
Krosendijk, van der Linden, de Lima, Wever y van Romondt. 
Nos disculpa si den nos tristeza nos por a lubida di menciona un of 
otro famia y conocir. 
Ta invita pa acto di condolencia cu lo tuma lugar dialuna 11 di maart 
na Royal Funeral Home di 7:00 pa 9:00 di anochi. 
Acto di despedida lo tuma lugar diamars 12 di maart 2:00 pa 4:00 di 
atardi na Royal Funeral Home después lo sali pa Santana Protestant 
na Playa. 


Señor ta mi wardador, pues min tin falta di 
nada; Salmo: 23 


A Fayece: 
Nos Tata, Casa, Ruman, Welo y Omo 
Stima 


Eugene L. Leonardo 
Mihor conoci como: 
‘Leo / Leonardo’ 
28-06-1966 ~ 29-02-2024 


Na Nomber di su: 
Mama: 
†Sra Sophia Caridad Leonardo-Lampe 


Tata: 
†Sr Leopoldo (Leo) Jose Leonardo 


Padrino: Edwin J. Saladin (Tio Wienchi) 


Casa: 
Sra Jeanny Leonardo-Falcon 


Yiunan: 
Leanne Leonardo 
Stephany Van der Biezen-Croes y Jacob Van der Biezen 
Kylie Hernandez-Croes y Armando Hernandez 


Nietonan: 
Logan Van der Biezen, Luka Van der Biezen, Amelia (Mia) 
Hernandez, Noah Hernandez, Tyler (TJ) Hernandez, Oliver (Olly) 
Hernandez, 


Rumannan: 
Sra. Magaly Leonardo w/v Solagnier 
Evan Leonardo y Soraida Leonardo Geerman 
Edward Leonardo y Licette Labad 


Subrino(a)nan: 
Jason Solagnier y Kimberly Sint Jago y yiunan, Leonard Solagnier y 
Joanne Solagnier-Werleman, Ivathia Solagnier, Xyqiënne Leonardo 
y Brandon Wernet y yiu, Xyqianthe Leonardo, Kaylly Van Der 
Linde, Kay-Shaun Van Der Linde 


Tanta y omonan: 
Lourdes y Rubio Koolman-Leonardo 
Edgard (Gachi) y Armgard Leonardo-Loewental 
Alcantara (Ankie) Leonardo y famia 
Rachell De Jong y famia 
Raymond y Sislin De Jong y famia 


Swa(nan) y Cuña: 
Nilo Falcon y Famia 
Rodney Falcon y Famia 
Jeanmarie Falcon y Famia 


Suegra: 
Carmen Yolanda Falcon 


Primo y Prima nan na Aruba y Bonaire, Sobre Subrino nan, demas 
bon amigo nan, 


Su famia nan di Bushiri Karting, Drag Racing. 


Su bon amigonan di cas: 
Gio Wong y famia, Darrell Werleman y famia, Edirik Jong y famia, 
Jose Moreno y famia, Eldrick Noguera, John Patrick Nuboer, Ricky 
Semeleer y famia, Craig Farley 


Su bon Amigonan: 
Richardson, Mansur, Ramirez, Andrade, Cheng, Franzoni, Eman, 
Nuboer, Arends y demas amigonan / amiganan cu ta mucho pa 
menciona . 


Demas Famianan : 
Leonardo , Lampe , Tieleman, Falcon, Solagnier , Geerman , Labad 
, Hernandez , Croes , Van Der Biezen , Werleman , De Jong , 
Koolman , Loewental , Pourrier , Anjie , Kuiperdal , Marchena , De 
Lange , Yrausquin , Tromp , Kock, Bakmeyer , Panneflek , Bertrand 
, Lacle , Maduro. 


Nos mas sincero disculpa si nos por a lubida un of otro famia den 
nos tristeza . 


Ta invita pa e acto di intiero lo tuma lugar diahuebs 7 maart 2024 , 
Di 1:00 pm – 4:00 pm na Royal Funeral Home . 


Respons lo cuminsa 3:30 pm y lo sigi pa santana catolico di playa . 


Tene na cuenta cu despues di entierro nos no por ricibi bishita di 
condolencia na cas. 


Ta pidi pa tur cu lo ta presente pa bisti e colornan : 
Blanco , Blauw cla of Creme ( Beige ) . 


Gracias Dios por el dia de hoy. En tus manos 
pongo mi mañana. 


Cu dolor na nos curason, nos ta participa 
fayecimento di nos ser stima: 
Myrtha A. Vink-Benita 
Cariñosamente yama “Tita” 
*27-10-1947 - †01-03-2024 


Casa: Johannes (Hans) Dirk Vink 
Yiunan: Raiza Bernadina, Lea Vink y David 
Vink 
Nuero(a): Rob Martherus, Edward Geerman, 
y Takisa Dania 
Nieto(a)nan: Quincy Richardson, Rayzannah Martherus, y Elias 
Geerman 
Bisanieto: Kiyahni Richardson 
Rumannan: †Erwin Pacial yiunan y famia, Hubert Schoobaar 
yiunan y famia, Stella Alberto, Ifna Alberto yiunan y famia, Edna 
Alberto yiunan y famia, †Roy y †Papi, Gladys Zagarra y famia. 
Rumannan di criansa: †Tanchi (Maria), Janina Brugman- 
Landsmark, 
Sua y cuñanan: Guus Honig-Vink y yiunan, Aart Vink y Ans Vink- 
Driessen y yiunan, †Klaas Vink y Loes Vink-Jonker y yiunan 
Subrino(a)nan di criansa: Magaly ruman nan y demas famia. 
Amigo y conocirnan: Morela, Mady, Maria, Wim, Ma-Li, Ina, 
Ingrid, Mirtha, Jacky, Ruthlin, Vivian, Elsa, Jerome, Alberto, 
Patricia, Maggy, German, Meredith, Edwin, Piedad, Raymond, 
†Guillermina 


Demas famia, amistad y conocirnan: Martina, Hooi, Job, Geerman, 
LaCroes, Nicasia, Sanchez, Martherus, Goveia, Castaño, Marquez, 
Bernadina, Dania, Agnes, Claro, Raven, Richardson, dr. Cortes, dr. 
Franca 


Ta invita pa acto di despedida cual lo tuma lugar na Aurora Funeral 
Home diahuebs 7 di maart 2024 di 2or pa 4or di atardi. Cremacion 
lo tuma lugar despues den seno familiar. 
Nos disculpa si den nos tristeza nos por a lubida cualkier persona. 


Angel di Señor 
Mira lo mi manda mi angel 
dilanti di bo pa cuida bo 
den bo caminda y lo hiba bo e lugar cu mi 
tin pa bo 


Cu inmenso tristeza na nos curazon, 
nos ta anuncia e fayecimento di 
nos mama, ruman, wela bisawela y tatarawela 
stima 


Sra Vda Bregilia Geerman-Maduro 
Mihor conoci como: ‘Chichi’ 
*22-03-1937 - †04-03-2024 


Acto di entiero lo wordo anuncia despues. 

“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Fouad Antonio Daou 
" Eddie Daou" 


Na nomber di su: 
Señora Vuida: 
†Rosa Maria Halabi Daou 


Yiunan: 
Hugo y Anna Daou 
Camille y Adison Ras 


Nietonan: Tanya Daou y Jonathan Fernandez, John Anthony 
Angela y Ludveri Flores Angela, Camille Angela, Danika Ras 


Bisanietonan: 
Atyanna, Annalea y Alya Fernandez, Alice y Yousef Angela 


Rumannan: 
†Romeo y Ria Daou-Ogink 
†Gabriel y †Gladys Daou-Salas 
Teresa y †Mohamed Ayubi Daou 
†Fares y †Glenda Daou-Trappenberg 
†Alexander Daou 
†Henri y Lusell Daou-De Lima 
†Sanin y Carlyn Daou-Hollander 
†Jouliette Daou 


Swanan: 
Myrna Halabi, yiunan y famia 
Ricardo y Jenny Halabi yiu y famia 
Ellis y Evelyne Martes Halabi yuinan y famia 
Jesus “Chu” y Ivis Halabi yiunan y famia 


Subrino(a): 
Desi, Michel, Daniela, Fabian y famia, 
Lilianne, Alexis, Stephanie y famia, Firdawzy, Ali, Samir, Susy y 
famia, Samir y famia, Maira, Samirah y famia, Sannin, Faridi y 
famia, François, Manon, Fatme y famia 


Primo(a)nan: 
†Ricardo Elhage y famia, †Maritza y †George 
Kobrossi-Elhage y famia, †Victor y †Siham Elhage-Hammoud 
y famia, †Olga Elhage, †Alexis Elhage y famia, Ditiana y Robby 
Hollander-Elhage y famia, Emily y †Arthur de Jongh-Elhage y 
famia, †Philip y Jane Elhage-Peterson y famia 


Conosi y cuidado di famia: Rita Becker y famia 


Employees nan di Dowco N.V, Amigo y Amiga nan mucho pa 
menchona 


Demas Famia: Daou, Halabi, Elhage, Ayubi, Wagner, Fernandez, 
Ras, Leañez, Kelly, Falconi y mucho mas 


Nos disculpa si den nos tristesa nos a lubida miembro di famia / 
amigo nan 


Ta invita pa e acto di entiero cu lo tuma lugar diabierna 8 di maart 
2024 di 2:00 pa 4:00 pmna Royal Funeral Home, despues lo sali pa 
Santana catolico Pastoor Kraanwinkel na Paradera 


"No tene miedu, pasobra Mi ta ku bo; no 
desmayá, pasobra Mi ta bo Dios. Lo Mi 
fortalesébo, sí, lo Mi yudabo, sí, lo Mi 
sostenèbo Ku Mi man drechi di hustisia " 
Isaías 41:10 


Cu inmenso dolor na nos curason nos ta 
anuncia fayecimento di: 


Rud-Jay Joshua Ras 
*04 juli 2022 - †03 maart 2024 


Acto di entiero lo wordo anuncia despues 


“Bou di alanan di Dios mi 
ta sigur” Abo ku ta biba 
bou di amparo di Altisimo, 
ta hospedá den sombra di 
Dios Omnipotente, bisa 
Señor: “Mi refugio, mi 
forti, mi Dios, den kende 
mi ta pone mi konfiansa” 
Salmo 91:1-2 


Cu dolor na nos curason, 
nos ta participa fayecimento 
di nos ser stima: 


Jessica Velinda Petrocchi-Tromp 
Mihor conoci como “Yuchi” 
*01-01-1967 - †02-03-2024 


Mama: †Elizabeth Tromp 
Tata: †Edgar Magadalena 


Na nomber di su: 
Casa: Rufino I. Petrocchi 


Yiunan: 
Kassandra Crisleen Cristin 
Kate Petrocchi 
Roland Petrocchi 
Christopher Michael Tromp 


Sua y cunanan: 
Rubio Petrocchi y yiunan 
Edna Petrocchi y yiunan 
Erwin Petrocchi y yiunan 
Christina Petrocchi y yiunan 
Roberto Petrocchi 
Marjeta Petrocchi 
†Roland Petrocchi 
Ruthmila Petrocchi y yiunan 


Rumanan: 
Zoraida Tromp y yiunan 
Juni Tromp y yiunan 
Mirna Tromp y yiunan 
Marianela Tromp y yiunan 
Ingrid Tromp y yiunan† 
†Nathalie Tromp y yiu 
Richard Tromp y yiunan 
Carina Tromp y Kurt Michae y yiunan 
†Omira Tromp y Douglas y yiunan 
Judith Gross y Julio y yiunan 
†Jario Tromp y yiu 
Magdalena 


Tanta y Omonan: 
†Carmen Croes 
†Nini Solognier 
†Calista Tromp y yiunan 
†Brigida Tromp y yiunan 
†Beni Tromp y yiunan 
†Francisco Tromp y yiunan 
Aurita House y yiunan 
Jossy “Pieuw” Tromp y yiunan 


Subrina y Subrinonan na Aruba y Hulanda 


Primo y primanan na Aruba, Curacao y Hulanda 


Demas Famianan: Tromp, Petrocchi, Magdalena, Dirksz, Lake, 
Vrolijk, Blanco, House, Montanera, Obispa, Werleman, Kussy, 
Gross, Redondo, Solognier, Reina, Hart, Leonora, Trimon, De 
Matilia, Damascus, Ras, Teofile, 


y amiga di famia Anthony Tromp, Irena Dijkhof, 


Y demas pa tur famia extendi, amigo, amiganan y conocinan. 


Ta invita pa acto di condolencia cual lo tuma lugar na Aurora 
Funeral Home diahuebs 7 di maart 2024 di 7or pa 9or di anochi. 


Despedida lo tuma lugar diabierna 8 di maart 2024 na Aurora 
Funeral Home di 2or pa 4or di atardi. Cremacion lo tuma lugar 
despues den seno familiar. 


Desculpa pa esnan cu no a wordo mentiona pero semper den su 
curason. 


Señor ta mi wardado, lo mi no tin 
falta di nada. E ta ponemi drumi den 
lugarnan di yerba berde, E ta hibami 
canto di awanan keto. 
Salmo 23:1-2 


Cu inmenso tristesa na nos curason 
pero conforme e boluntad di Dios, nos 
ta anuncia e fayecimento di nos mama 
y wela stima. 


Fransisca Virginia 
Werleman- Henriquez 
mihor conoci como: “Rina” 
vuida di Maximo Werleman dfm 
3 december 1939 - 2 maart 2024 


Na nomber di su: 
Yiunan: 
Shariff y Alba Werleman-Salgado Yepes 
Rayanda y Milton Kamperveen-Werleman 
Nietonan: Ryandra, Janessa, Elisha y Joshua Kamperveen 
Manera nietonan: Noemi, Jadhiël y Keilah Geerman 


Rumannan: Bibiana (Annie) Lampe-Henriquez y famia 
†Bertano y Teresa Henriquez- van der Linden y famia 
Mathilde (Tela) Greaux-Henriquez y famia 
Adriana (Diana) y Leopoldo Werleman-Henriquez y 
famia 
†Raymond Henriquez y yiu 
†Reymona Henriquez 


Su swa y cuñanan: 
Theresa Henriquez-v/d Linden y famia 
Jolanda y Tony Semeleer Geerman 
Juan (Doe) Werleman y famia 
Rosalina (Rosa) Frank-Werleman y famia 
Arturo (Tuyo) Werleman y Netty Williams y famia 
Narcisa (Rina) Werleman y famia 
Helen Werleman y famia 
Eugenia (Ingrid) Werleman y famia na Hulanda 
Angelberto Geerman y Rebecca Niebles y famia 
Mariana Geerman y famia 


Sobrinonan: 
Trudy Lampe y famia 
Isandra Dunhof-Lampe y esposo 
Lisette Geerman-Lampe y famia 
Angelie Ras-Lampe y famia 
Raquel Lampe y Claudius Daly y famia 
Michael Lampe y famia 
Olivia Noguera y famia 
David Henriquez y famia 
Abel Henriquez y famia 
Rosalda De Cuba-Henriquez y famia 
Alfredo Henriquez y famia 
Connie Werleman-Henriquez y famia 
Reynold Greaux y famia 
Gwendolyn Geerman-Greaux y famia 
Jennifer Werleman y famia 
Shuraima Henriquez y famia 


Amigonan di cas: Celeste y Banchi Koolman, Nubia y Vito 
Koolman, Iris Jansen, Robby v/d Linden. 


Su ihanan, prima y primonan, comer y compernan, amigonan, 
bisiñanan, conocirnan y demas famia Werleman, Henriquez, 
Salgado Yepes, Kamperveen, Lampe, Greaux, van der Linden, 
Geerman, Ras, Dunhof, Wolff, Pietersz, Daly, Diaz Beltran, de 
Cuba, Noguera, Alberts, Koolman, Oduber, Winterdal, Semeleer, 
Rasmijn, Frank, Williams, Niebles. 


Su compañeronan di grupo di oracion di Savaneta. 


Un danki special na personal di Cas di cuido Paraiso, Stichting 
Amada y Huize Maristella afdeling Ixoria. 


Ta invita pa e acto di entiero cual lo tuma lugar diabierna 8 di maart 
2024 di 2or pa 4or di atardi na Pray Funeral Home y despues ta sali 
pa santana Central na Sabana Basora. 


Oportunidad pa condolencia lo ta diahuebs 7 di maart 2024 di 7or 
pa 9or di anochi na Pray Funeral Home San Nicolaas. 
Nos disculpa si den nos tristesa nos por a lubida algun famia of 
conoci. 


Nos ta lamenta cu despues di entiero nos no lo por risibi bishita na 
cas. 

En memoria de 
Wilbert Bejarano 
24 octubre 1965 – 03 marzo 2024 


Acompañanos a su ultima parranda 
Antes de ir al cielo y honrar lo que fue 
Su vida, llena de amor y alegria, para 
Que su melodia perdure en nuestros 
Corazones. 


Royal Funeral Home 


SABADO 09 DE MARZO / 2:00 PM – 4:00 PM 
Vestir con colores alegres/ hasta Santana Noord 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



Stanley Elvirio Boekhout 
*03-11-1967 - †06-03-2024 


Acto di entiero lo wordo anuncia despues. 


Hopi a honra Liza ken a huy for di Belarus pa un 
bida nobo pero a ser viola y a fayece den un hospital 


(AP) - A duna tributo riba diaranson na Po- 
land pa un muhe Belaruso cu a fayece despu- 
es di ser ataca brutalmente y viola riba caya 
di Warsaw luna pasa, un crimen cu a impacta 
e pais. 


Den añanan recien, e capital di Poland a bira un 
punto pa Belarusonan cu ta huy for di e represion y 
for di e guera na Ucrania. Activistanan for di 3 pais 
a organisa e evento unda hende a reuni na e escena 
di crimen na downtown Warsaw, poniendo flor y 
cendiendo bela na honor di e muhe conoci como 
Lizaveta of Liza. 


Participantenan a grita hunto y despues a cana den 
silencio. Algun a vocifera nan rabia contra e vio- 
lencia sexual contra hende muhe y tristesa cu un 
muhe refugiado hoben cu a busca siguridad na Po- 
land a ser asesina asina violentamente. “El a bini 
aki pa un miho bida y na Poland, su bida a ser kita,” 
Maja Stasko, un artista y activistanan feminista, a 
conta e participantenan. “E tabata completamente 
su so den e luga aki. Nos ta aki p’e awo.” Hende 
tabata disgusta na e reportahenan cu algun a mira e 
crimen pero no a reacciona. Un di e posternan na e 
sitio tabata bisa “No sea indiferente.” 


Lider di oposicion Belaruso Sviatlana Tsikhanous- 
kaya, ken ta biba den exilio na Lithuania, cual a haci 
un yamado riba personanan pa uni na e tributo di 


Lizaveta, skirbiendo riba su website: “Nos no por 
duna bida back na :iza. Pero nos por ta su bos, e bos 
pa tur hende muhe cu a expereincia violencia. Pa 
motibo cu silencio no ta e opcion aki.” 


Otro figura den oposicion den exilio, Pavel La- 
tushka, a participa den e marcha. 


E atake brutal a impacta varios den e capital kend- 
enan rarabes ta experiencia e tipo di violencia aki. 
Polis a bisa cu Liza a ser haya inconsciente den e 
oranan trempan dia 25 di februari na un entrada di 
un edificio. El a ser hiba un hospital pero a fayece 
varios dia despues, pa motibo cu el a sofoca du- 
rante e atake. 


Un homber Polaco, identifica como Dorian S., ta 
sospecha di comete e crimen. El a yega di ser aresta 
y acusa cu robo, asalto sexual y intento di asesinato. 


Sudan su conflicto ta pone den riesgo crea e 
crisis di hamber mas grandi mundialmente 


(AP) - un conflicto cu tin mas 
di un aña entre generalnan 
rival na Sudan ta pone den 
riesgo crea e crisis di ham- 
ber mas grandi den mundo, 
oficial top di cuminda di Na- 
cionnan Uni a adverti diaran- 
son mientras atencion global 
ta enfoca riba e guera entre 
Hamas y Israel den Gaza. 


Cindy McCain, e hefe di World 
Food Program, a bisa cu e pleita- 
mento na Sudan, cual ta pone e 
pais su ehercito contra un grupo 


violento paramilitar, a destrui 
e bida di miyones den e nacion 
Africano. “E guera na Sudan ta 
pone den riesgo crea e crisis di 
hamber mundial mas grandi den 
mundo,” McCain a bisa mientras 
el a culmina un biahe na Sudan, 
unda miles di persona Sudanes a 
huy for di e pelea den e pais. 


E agencia di cuminda di Na- 
cionnan Uni a bisa cu mas o me- 
nos 18 miyon persona den Su- 
dan ta enfrenta hamber agudo, 
cu esunnan mas desespera trapa 


den e pelea. Nan ta inclui 5 mi- 
yon cu ta enfrenta hambruna, 
el a bisa. Sudan a cay den caos 
den medio di april ora cu pleita- 
mento a cuminsa den e capital, 
Khartoum, entre e pai su eher- 
cito, lidera pa Gen. Abdel Fat- 
tah Burhan y e grupo paramili- 
tar conoci como Rapid Support 
Forces, lidera pa Gen. Moham- 
med hamdan Dagalo. 


E pleitamento rapidamente a pla- 
ma den e nacion, specialmente 
areanan urbano pero tambe e 
region Darfur. Miles di persona 
a ser asesina, incluyendo entre 
10,000 y 15,000 persona, ora cu 
forsanan paramilitar y militianan 
a golpia un bario na Darfur aña 
pasa. 


Dos decada atras, Darfur a bira 
sinonimo di genocidio y crimen- 
nan di guera, particularmente pa 
e militia Arabe Janjaweed, contra 
poblacionnan identifica como 
Africano Central of Este. 


(AP) - Activistanan di derecho 
y miembronan di e comunidad 
LGBTQ+ na Servia riba diaranson 
a organisa un protesta despues cu 
polis a ser acusa di acoso di un 
hoben gay y un muhe bisexual. 


E protesta na Serbia su capital Belgrade 
a ser yama despues cu polis a rechasa 
un keho contra e oficial acusa di agredi 
e dosnan durante un operacion den 
nan apartamento den februari, segun 
e organisadornan. Polis a bisa cu 
nan a haya droga den e apartamento 
durante e operacion y cu lo investiga 
e acusacionnan den contra di nan 
oficial. E caso tambe a ser manda pa 
e fiscal su oficina pa un investigacion. 


“Nos ta exigi e persecucion criminal 
di e oficialnan cu a tuma parti den 
e abuso y tortura di dos persona 


hoben parti di nos comunidad,” Da 
se zna, of To Be Known, un grupo di 
derechonan cu tabata tras di e protesta 
a comenta. E grupo a bisa cu despues 


di drenta e apartamento durante 
e operacion, e oficialnan a mira e 
simbolonan LGBTQ+ cual a incita 
e acoso, incluyendo golpi, insultonan 


y simulacion di actonan sexual forsa. 


“Nos no kier sufri violencia,” un 
di e victimanan a conta decenas 
di persona cu a bin expresa sosten 
pa nan. E homber hoben a nenga 
duna su nomber pa evita atencion 
publico y mas agresion. “Please, no 
tolera violencia! Mi a bini aki den mi 
nomber, den nomber di mi amigo 
y den nomber di tur persona cu ta 
sufri di violencia y ta keda keto,” el 
a agrega. “Mi no kier keda keto.” 


E 
hoben 
su 
mama, 
Sanja 
Malinovic, 
a 
describi 
loke 
a 
pasa cu su yiu homber como 
“sadismo.” El a ser “violentamente 
y brutalmente ataca,” el a comenta. 


internacional 

Activistanan y miembronan di Serbia su comunidad LGBTQ+ ta 
reporta acoso di polis 


Mas di 8,500 migrante a fayece mundialmente aña pasa marcando 
record 


(AP) - Un total di 8,595 
migrante a fayece riba ru- 
tanan na tera y den lama 
mundialmente aña pasa, 
migracion di Nacionnan 
Uni agencianan a bisa di- 
aranson, un cantidad re- 
cord desde cu el a cuminsa 
conta e fayecimentonan 
un decada atras. 


International 
Organization 
for Migration a bisa cu e au- 
mento mas grandi den morto 
aña pasa tabata riba riba e ruta 
controversial Mediterranean 
Sea pa 3,129 for di 2,411 den 
aña 2022. Sinembargo, esaki 
tabata bao e record anterior 
di 5,136 morto cu a ser mira 
den e ruta aki na aña 2016 
mientras gran cantidadnan di 
hende di Siria y Afghanistan, 
entre otro, a huy bay Europa. 


IOM a bisa cu e cantidad to- 
tal di morto entre migrant- 
enan den aña 2023 tabata casi 
20 porciento mas cu e aña 
anterior. El a bisa cu mayoria 
di e mortonan aña pasa, mas 
o menos 3,700 a bini for di 
hogamento. E cifra tambe a 
inclui migrantenan cu a dis- 
parce y ta ser asumi cu nan a 
fayece hasta si nan curpa no a 
ser haya. 


E agencia di migracion basa 
na Geneva a adverti cu e ci- 
franan aki ta hopi probabel 
di no ta di acuerdo na e ci- 
fra real y factornan manera 
mehoracion di coleccion di 
data ta hunga un rol den su 
calculacionnan. “Cada un di 
nan ta un tragedia humano 
cu ta resona via nan famia y 


comunidadnan pa añanan 
binidero,” IOM su Director 
Diputado General Ugochi 
Daniels a bisa den un declara- 
cion. 


En general, e aumento mas 


grandi den asesinatonan den 
añanan recien tabata na Asia, 
unda 2,138 migrante a fayece 
aña pasa, 68 mas cu den 2022. 
Esaki ta primeramente a cau- 
sa di un aumento den mor- 
tonan entre Afghanonan cu 


ta huy for di bisiñanan Iran y 
entre refugiadonan Rohingya 
riba rutanan maritimo, IOM 
su vocero Jorge Galindo a 
bisa den un email. 


Spaña ta pone prohibicion temporario riba scan di Worldcoin citando 
preocupacion di privacidad 


(AP) - Spaña su vigilante 
di privacidad a duna ordo 
pa Worldcoin, e compania 
crea pa CEO di OpenAI 
Sam Altman cu ta scan bo 
wowo pa crea ID digital a 
cambio di criptomoneda, 
pa para su operacionnan 
den e pais pa 3 luna den 
medio di preocupacion a 
causa di loke e ta haciendo 
cu informacion personal 
di usuario. 


E meta declara di Worldcoin 
ta duna un persona un forma 
di identificacion cu nunca 


por ser horta ni duplica. E 
ta bisa cu e unico manera cu 
por haci esaki ta pa medio di 
crea un “world ID” pa medio 
di scan un persona su wowo 
via ‘orbs’, un dispositivo cu ta 
captura e imagen di nan iris, e 
parti di e wowo cu tin e color. 


Den intercambio, personanan 
cu ta inscribi pa Worldcoin ta 
ricibi criptomoneda. 


Spaña su agencia pa Proteccion 
di Data a conta Worldcoin su 
compania mama Tools for 
Humanity Corporation riba 


diaranson pa para di colecta 
data personal y mantene 
warda tur e informacion 
colecta caba. E agencia a bisa 
den un declaracion cu nan 
a ricibi varios keho contra 
e compania cu ta cuminsa 
for di tuma informacion 
personal di menornan te na 
no permiti hende retira nan 
consentimento pa comparti 
data personal. 


Personanan a para den rij na 
puntonan unda e ‘orbs’ nan 
aki ta poni den ciudadnan 
manera Madrid y Barcelona 


den lunanan recien. Mas di 
360,000 persona na Spaña a 
inscribi pa Worldcoin, segun 
e data mas recien di data di 
compania for di november. 


Mientras 
Worldcoin 
ta 
argumenta cu e data ta usa pa 
crea un forma sigur y unico di 
identificacion, expertonan di 
privacidad tin preocupacion 
cu e compania posiblemente 
ta usa e informacion aki di 
otro manera, por ehempel 
pa 
marketing 
personalisa. 
Esaki a causa cu otro paisnan 
lo investiga Worldcoin su 


operacionnan, 
incluyendo 
Francia 
y 
Alemania. 
E 
gobierno 
di 
Kenya 
di 
mesun manera a suspende 
subscripcionnan 
nobo 
pa 
Worldcoin 
mientras 
esaki 
ta investiga si hende su 
informacion ta ser protecta 
apropiadamente. 


Worldcoin a responde cu 
nan operacionnan ta preserva 
privacidad. 


